text:
SALUDSOD DAGITI AGTUTUBO
Kasanok a Sanguen ti Panagdandanag?
Ania ti pagdandanagam?
Marikriknam met kadi no dadduma dagitoy?
“Kanayon a pampanunotek dagiti posible a mapasamak, ‘Kasanon no maaksidenteak iti lugan?’ ‘Kasanon no madisgrasia ti eroplano a nagluganak?’ Pakadanagak dagiti bambanag a saan a rumbeng a pagdanagan unay ti balanse a tao.”—Charles.
“Kanayon a madandanaganak. Kaslaak la hamster nga agtartaray iti agtaytayyek a pilid nga awan pakadandanonanna. Trabahoak la a trabaho ngem awan met malmalpasko!”—Anna.
“No ibagbagada a nagmayaten ta ages-eskuelaak pay laeng, kunkunak no kua iti bagik, ‘Dida la ammo no kasano karigat ti ageskuela!’”—Daniel.
“Panagriknak, kaslaak la kanayon a matartaranta. Kanayonko a pampanunoten no ania ti sumaruno a mapasamak wenno no ania ti sumaruno nga aramidek.”—Laura.
Realidad: Agbibiagtayo iti ibagbaga ti Biblia a “napeggad a tiempo a narigat a pakilangenan.” (2 Timoteo 3:1) Gapu iti dayta, no kasano a madandanagan dagiti adulto, kasta met dagiti agtutubo.
Kanayon kadi a dakes ti panagdanag?
Saan. Kinaagpaysuanna, kuna ti Biblia a gagangay laeng a madanagantayo para iti pagsayaatan dagiti ipatpategtayo.—1 Corinto 7:32-34; 2 Corinto 11:28.
Kasta met, aminentayo a talaga a dakkel ti maitulong ti panagdanag tapno agtignaytayo. Kas pagarigan, ipapantayon nga adda eksamyo iti eskuelaan inton umay a lawas. Gapu ta madanaganka, agrebiuka ita a lawas ket mabalin a dayta ti tumulong kenka tapno nangatngato ti maalam a grado!
Agserbi met a pakdaar kenka ti panagdanag. “Mabalin a madanaganka ta ammom a madi ti ar-aramidem ket masapul a balbaliwam dayta tapno saankan a makonkonsiensia,” kuna ti tin-edyer a ni Serena.—Ikompara ti Santiago 5:14.
Realidad: Pagimbagam ti panagdanag no la ketdi ta tignayennaka nga agaramid iti umiso.
Ngem kasanon no kanayon la a negatibo ti mapampanunotmo gapu iti panagdandanag?
Pagarigan: “Madanaganak no mapanunotko dagiti mabalin a resulta ti narigat a situasion,” kuna ti 19 anyos a ni Richard. “Sangkapanunotko ti situasion agingga a perminton ti danagko.”
Kuna ti Biblia a ti natalna wenno ‘natalinaay a puso isu ti biag ti bagi.’ (Proverbio 14:30) Ngem adu ti saan a nasayaat nga epekto ti panagdanag, kas iti sakit ti ulo, pannakaulaw, sakit ti tian, ken napartak a panagpitik ti puso.
Ania ti mabalinmo nga aramiden no kasla pagdaksam imbes a pagsayaatam ti panagdanag?
Ti mabalinmo nga aramiden
Ammuem no nainkalintegan ti pagdandanagam. “Naiduma ti panangpampanunot kadagiti responsabilidadmo iti sobra a panangpampanunot kadagita. Malagipko ’diay ibagbagada a ti panagdandanag ket kasla buabo (rocking chair). Agpayso nga adda ar-aramidem ngem awan met magapgapuanam.”—Katherine.
Kuna ti Biblia: “Siasino kadakayo nga iti panagbalinna a maringgoran [wenno iti panagdandanagna] manayonanna iti maysa a kasiko ti kaatiddog ti biagna?”—Mateo 6:27.
Ti kaipapananna: No saannaka a matulongan ti panagdanag a mangbirok iti solusion, nayonanna laeng ti problemam wenno dayta pay ketdi ti agbalin a problemam.
Ti laeng koma pakadanagam ket ti bambanag iti agdama nga aldaw. “Panunotem, ti kadi pagdandanagam ita ket napateg pay laeng inton bigat? inton umay a bulan? inton umay a tawen? kalpasan ti lima a tawen?”—Anthony.
Kuna ti Biblia: “Dikay pulos maringgoran maipapan iti sumaganad nga aldaw, ta ti sumaganad nga aldaw addaanto kadagiti bukodna a pakaringgoran.”—Mateo 6:34.
Ti kaipapananna: Awan unay serserbina no pakadanagam dagiti problema iti sumaruno nga aldaw, a dadduma kadagita ket mabalin a saanto pay ketdi a mapasamak.
Sursuruem nga akseptaren ti dimo mabaliwan. “Ti kasayaatan a maaramidam ket saganaam dagiti situasion agingga a posible, ngem akseptarem nga adda dagiti situasion a saanmo a kontrolado.”—Robert.
Kuna ti Biblia: “Ti lumba awan kadagiti nasiglat, . . . ti parabur awan met uray kadagidiay addaan pannakaammo; agsipud ta ti tiempo ken ti di mapakpakadaan a pasamak mapagteng kadakuada amin.”—Eclesiastes 9:11.
Ti kaipapananna: No dadduma, saanmo a mabaliwan dagiti situasion ngem mabalinmo a baliwan ti panangmatmatmo kadagita.
Tarusam a naimbag ti situasionmo. “Masapul a tarusak ti intero a situasion ken diak problemaen dagiti detalye. Masapul nga ammuek no ania dagiti mas importante ket dagita ti pangusarak iti pigsak.”—Alexis.
Kuna ti Biblia: ‘Siguraduenyo ti napatpateg a bambanag.’—Filipos 1:10.
Ti kaipapananna: Basbassit ti posibilidad a madanagan dagidiay mangtarus a naimbag iti situasionda.
Makisaritaka. “Idi dandani 11 ti tawenko, napalalo ti danagko no aggapuak iti eskuelaan ta mabutengak iti mapasamak kabigatanna. Dumdumngeg no kua da nanang ken tatangko bayat nga ibagbagak ti marikriknak. Imbag laengen ta addada. Mapagtalkak ida isu a maibagak amin kadakuada. Tinulongannak dayta a mangsango iti sumaruno nga aldaw.”—Marilyn.
Kuna ti Biblia: “Ti panagdanag nga adda iti puso ti maysa a tao isunto ti mamagrukob iti dayta, ngem ti naimbag a sao isu ti mamagrag-o iti dayta.”—Proverbio 12:25.
Ti kaipapananna: Mabalin a makaipaay ni nanang wenno ni tatangmo, wenno ti maysa a gayyemmo kadagiti makatulong a suhestion no kasano a maksayan ti panagdandanagmo.
Agkararagka. “Ti panagkararag ken ti panangipigsa iti dayta tapno mangngegko ti bosesko ket makatulong kaniak. No kasta ti aramidek, maisaok ti pakadanagak imbes a pampanunotek laeng dayta. Ipalagip met kaniak daytoy a dakdakkel ni Jehova ngem iti pakadanagak.”—Laura.
Kuna ti Biblia: “Iyallatiwyo [iti Dios] ti isuamin a pakaringgoranyo, agsipud ta isu maseknan kadakayo.”—1 Pedro 5:7.
Ti kaipapananna: Ti kararag ket saan a pamay-an a pangsolbartayo iti problematayo. Dayta ket aktual a pannakisarita ken Jehova a Dios a mangikarkari: “Dika agbuteng, ta addaak kenka. Dika agtalangkiaw [wenno agdanag], ta siak ti Diosmo. Patibkerenkanto. Pudno a tulongankanto.”—Isaias 41:10.


c: text/html

text:
Mangaramidka Kadagiti Umiso a Prioridad
“Kanayonak a mabambannog—iti kapapanunot no kasano a bingayek ti tiempok agpaay iti trabaho, panangpadakkel iti annak, panagdaydayaw iti Dios, trabaho iti balay, ken panaginana.”—YOKO, JAPAN.
Ti karit.
Kuna ti nadakamat iti panid 5 a ni Miranda, nga addaan iti dua nga annak a lallaki: “Ti kadakkelan a karit kaniak ket ti panagbalinko nga ina a kasapulan nga agtrabaho ken mangipaay iti amin a kasapulan—pisikal, mental, emosional, ken espiritual—nga awan tulong ti maysa nga asawa.”
Singasing.
Ikeddengmo no aniada a talaga ti napateg kenka ken iti annakmo, ken aramidem dagita a prioridadmo.
Ipamaysam ti panunotmo kadagiti prioridadmo, ken sursuruem nga ibadyet ti tiempom ken kuartam para kadagita. Kas pagarigan, napateg ti salun-at dagiti annakmo isu nga usarem ti nagrigrigatam a sapulmo a paggatang iti nasustansia a taraon. Nasaysayaat dayta imbes a gastuem iti panagpaagas. Sakbay a gumatangka, ilistam nga umuna dagiti gatangem tapno saanto a komporme lattan ti gatangem. “Kaykayatko ti agluto,” kuna ni Roberto nga agnanaed iti United States a kadua ti uppat nga annakna. Innayonna: “Nasursurok nga ipamaysa dagiti kasapulan—saan a dagiti kayatmi laeng—ken saan la a basta dagiti gagangay a kasapulan no di ket dagiti talaga a kasapulanmi iti inaldaw.”
Usarem ti nagrigrigatam a sapulmo a paggatang iti nasustansia a taraon. Nasaysayaat dayta imbes a gastuem iti panagpaagas
Idespatsaryo dagiti diyon maus-usar—dagiti libro, kawes, gadyet. Kas iti insurat ti maysa nga agsolsolo nga ina: “No ad-adu ti gargaret, ad-adda a makapa-stress. Ad-adu ngamin ti masapulmo a dalusan, tarimnen, ken manteneren. No kayatmo a pasimplien ti biagyo, kissayam dagiti gargaretyo.”
Sanayem dagiti annakmo nga agidalimanek kada rabii. Dimo ipalubos a nakawarwara ti balayyo. Ti kasta a panangdisiplina iti annak ti makatulong kadakuada nga agbalin a naurnos iti bukodda a kuarto ken uray iti balayyo. Siempre, tapno ipangagdaka, masapul a mangipakitaka iti nasayaat nga ulidan.
Uray nakaok-okupadoka, masapul a mangilatangka iti panawen para iti annakmo. Kaipapanan dayta nga ipaaymo kadakuada ti amin a tiempo a kabaelam imbes a sumagmamano la nga oras kas iti aw-awaganda a de-kalidad a panawen. Kasapulan dagiti annakmo ti panawen ken atensionmo.—Deuteronomio 6:7.
Aggigiddankayo a mangan uray maminsan laeng iti kada aldaw, ken pagbalinenyo dayta a makaparagsak. Kinuna ti taga-France a ni Colette, nga addaan iti tallo nga annak: “Napagnunumuanmi nga aggigiddankami a mangmalem agsipud ta dayta a tiempo ti kaaddami amin iti balay. Dayta ti tiempo nga aglalangen ken agpipinnabilegkami iti naespirituan. Agingga ita, ti pangmalem ket maysa nga espesial nga okasion para iti pamiliami.”

robotstxt: allowed

filter: keep


text:
Armenia
Ti Armenia i/ɑrˈmiːniə/ (Armenio: Հայաստան Hayastan [hɑjɑsˈtɑn]), opisial a ti Republika iti Armenia (Հայաստանի Հանրապետություն, Hayastani Hanrapetut’yun, [hɑjɑstɑˈni hɑnɾɑpɛtuˈtʰjun]), ket maysa a napalikmutan ti daga, a kabanbantayan a pagilian idiay Abagatan a Kaukaso a rehion iti Eurasia. Mabirukan daytoy idiay nagsasabtan iti Akinlaud nga Asia ken Akindaya nga Europa,[10] nabeddengan daytoy babaen ti Turkia iti laud, ti Georgia iti amianan, ti de facto a nawaya a Nagorno-Karabakh a Republika ken ti Azerbaijan iti daya, ken ti Iran ken ti Azerbaijani nga exclave iti Nakhchivan iti abagatan.
Dagiti nagibasaran[urnosen | urnosen ti taudan]
- ^ Ti Batay-linteg iti Republika iti Armenia, Artikulo 12.
- ^ Asatryan, Garnik; Arakelova, Victoria (Yerevan 2002). Dagiti etniko a minodad idiay Armenia. Paset iti OSCE
- ^ Ti Batay-linteg iti Republika iti Armenia, Artikulo 55.
- ^ "The World Fact Book – Armenia". Central Intelligence Agency. Naala idi 2010-07-17.
- ^ "Estadistika a Serrtbisio ti Armenia" (PDF). Sangalubongan a Datos ti Panagtaldiap Ekonomia, Oktubre 2009. IMF. Naala idi 2 Septiembre 2010.
- ^ "News.am". Sangalubongan a Datos ti Panagtaldiap Ekonomia, Oktubre 2009. IMF. Naala idi 1 Enero 2011.
- ^ a b c d "Armenia". Internasional a Pundo ti Panguartaan. Naala idi 2010-04-12.
- ^ "Distribution of family income – Gini index". The World Factbook. CIA. Naala idi 2009-09-01.
- ^ "Human Development Report 2013". United Nations. 2013. Naala idi 21 Mayo 2013.
- ^ Ti Armenia ket naipanunutan nga adda idiay Asia ken/wenno Europa. Ti Nagkaykaysa a Pagpagilian pannakaidasig dagiti rehion iti lubong ket ikabilna ti Armenia idiay Akinlaud nga Asia; ti CIA World Factbook "Armenia". The World Factbook. CIA. Naala idi 2 Septiembre 2010. "Armenia". National Geographic. ken "Armenia". Encyclopædia Britannica. ket ikabilda pay ti Armenia idiay Asia. Adda pay dagiti dadduma nga agikabil ti Armenia idiay Europe a kas ti Oxford Reference Online "Homepage". Oxford Reference Online. Naala idi 2 Septiembre 2010. ken "Europa". Worldatlas. Naala idi 2 Septiembre 2010.
- Armenia
- Dagiti pagilian ti Akinlaud nga Asia
- Dagiti pagilian idiay Europa
- Dagiti adda ti dua a kontinente a pagilian
- Dagiti pagilian ken teritorio nga agsasao ti Ruso
- Kaukaso
- Akinlaud nga Asia
- Dagiti pagilian ti Asideg a Daya
- Dagiti naserraan ti daga a pagilian
- Dagiti republika
- Dagiti estado ken teritorio a nabangon idi 1991
- Dagiti estado a kameng ti Mankomunidad dagiti Nawaya nga Estado
- Dagiti estado a kameng ti Nagkaykaysa a Pagpagilian


text:
Helio
Ti Helio ( /ˈhiːliəm/ HEE-lee-əm) ket isu ti kimiko nga elemento nga addaan ti atomiko a numero iti 2 ken atomiko a kadagsen iti 4.002602, a nairepresentea babaen ti simbolo a He. Daytoy ket saan a namarisan, awan ti ayamuom, awan nti naman, saan a makasabidong, nalpay, monatomiko nga alingasaw a mangidaulo kadagiti natakneng nga alingasaw a grupo iti periodiko a lamisaan. Ti puntos a panagburekna ken panakatunaw ket dagitoy ti kababaan kadagiti elemento ken rumsua laeng a kas maysa nga alingasaw malaksid kadagiti patingga a kasassaad.
Ti helio ket isu ti maikadua a kalaganan nga elemento ken ti maikadua a kaaduan unay nga elemento iti mapalpaliiw a law-ang, nga adda daytoy ti agarup a 24% iti dagup ti elemental a masa, a daytoy ket adadu ngem mamin 12 ti masa no mairaman amin dagiti kadagsenan nga elemento. Ti kaaduna ket kapadpada kadagiti bilang ti bukod tayo nga Init ken idiay Hupiter. Daytoy ket gaou ti nangato unay a panagbedbed ti enerhia (tumgngal maysa a nucleon) iti helio-4 a maipada kadagiti sumaruno a taloo nga elemento kalpasan ti helio. Daytoy helio-4 panagbedbed ti enerhia ketisu pay ti pakakakadawyanna akas maysa a produkto iti nuklear panaglunag ken radioaktino a panaglungsot. Kaaduan ti helio iti law-ang ket helio-4, ken namatmatian a naporma idi agdama ti Big Bang. Adda dagiti baro a helio nga agdama a maparpatuat a kas resulta iti nuklear a panaglunag iti hidroheno dagiti bituen.
Ti helio ket naipanaganan ti Griego a Dios iti Init, a ni Helios. Immuna a naduktalan a kas di-amammo a duyaw nga espektral a linia a pirma iti lawag ti Init iti agdama ti maysa a solar nga eklipse idi 1868 babaen ti Pranses nga astronomo a ni Jules Janssen. Ni Janssen ket kumaduaan a naipadayawan a nakaduktal ti elemento a mairaman ni Norman Lockyer idi agdama ti solar nga eklipse iti 1868, kenni Lockyer ket isu idi ti immuna a nangituding a ti linia ket gapu ti baro nga elemento, a daytoy ket ninagananna. Ti pormal a panakaduktal iti daytoy nga elemento ket naaramid idi 1895 babaen dagiti dua a Sueko a kimiko, ni Per Teodor Cleve kenni Nils Abraham Langlet, a nakabiruk ti helio a sumsumngaw manipud ti mineral ti uranio a klabeita. Idi 1903, adda dagiti adu a reserba iti helio a nabirukan iti masna a lugar ti alingasaw kadagiti paset iti Estados Unidos, nga isu ti kadakkelan nga agipapaay iti alingasaw iti tatta nga aldaw.
Ti Helio ket inu-usar iti kriohenia (isu daytoy ti kaaduan a panagusar, a magususar iti agarup a pagkapat kadagiti napataud), a naisangsangayan ti panagpalamiis kadagiti nalatak a konduktor a batombalani, a ti kangrunaan a komersial a panagararamat ket dagiti MRI a panagmingmingan. Dagiti sabali a panag-usar ti industria ti helio ket ti maysa a panag-presion ken panag-purga nga alingasaw, a kas maysa a panagsalaknib ti atmosperio ti arko a panaglanag ken ti panagaramid a kas ti panagpatubo kadagiti kristal a panagaramid kadagiti siliko a barkilios ket gapuan para iti kagudua kadagiti napataud nga alingasaw. Ti maysa pay a naamammoan a pana-usar ngem bassit laeng daytoy ket ti panag-awit nga alingasaw kadagiti palobo ken dirihible.[2] Akas iti aniaman nga alingasaw nga aggiddiat ti densidad manipud ti angin, ti panagsay-up ti bassit a tomo iti helio ket temporario a baliwanna ti ti timek ti tao. Iti sientipiko a panagsukisok, ti panagkukua dagiti dua a likido a paset iti helio-4 (helio I ken helio II), ket naisangsangayan kadagiti agsuksukisok nga agadadal kadagiti kabuklan ti mekaniko (a naisangsangayan ti tagikua iti nalatak a panagayos) ken dagiti agbirbiruk ti penomena, a kas dagiti nalatak a konduktibidad, dayta temperatura ti kaasitgan iti patingga a sero a maipataud ti banag.
Ditoy Daga kadawyan daytoy a manmano—0.00052% babaen ti tomo iti tangatang. Kaaduan ti naindagaan a helio nga adda iti tatta nga aldaw ket napartuat babaen ti masna a radioaktibo a panaglungsot decay kadagiti nadagsen a radioaktibo nga elemento (torio ken uranio), a kas dagiti alpa a partikula nga isengngaw babaen kadagitoyo a panaglungsot a naglaon kadagiti helio-4 a katengngaan. Daytoy a radioheniko a helio ket napalab-og iti masna nga alingasaw iti kaadu iti 7% babaen ti tomo, a dagitoy ket komersial a naala babaen ti nababa a temperatura a panagilasin a makunkuna a kapirgis a panagdaldalus.
Dagiti nagibasaran[urnosen | urnosen ti taudan]
- ^ Magnetiko a suseptibilidad dagiti elemento inorganiko a kompuesto, iti Libro ti Kimiko ken Pisika maika-81 nga edision, CRC a pagmalditan.
- ^ Helio: Iti ngato, Iti ngato ken Iti adayo? Melinda Rose, Photonics Spectra, Okt. 2008. Naala idi Peb. 27, 2010. Para iti adadu pay autorisadongen daan a 1996 a pie chart nga agipakpakita ti panag-usar ti helio ti U.S. babaen ti sektor,nga agipakpakita ti kapadpadan met laeng a resulta, kitaen ti chart a naaramid idiay "Panagaramat" a paset iti daytoy nga artikulo.


text:
SUHETO ITI AKKUB
Ti Masapul a Maammuam Maipapan Kadagiti Sakit ti Isip
“Panagriknak, nagtupak ti langit kaniak,” kuna ni Claudia, idi naammuanna nga isu ket addaan iti bipolar disorder ken post-traumatic stress disorder. “Kasla diak kaya ti maibabain gapu iti sakitko.”
“Nabayag sakbay a naakseptarko ti situasionmi,” kuna ti asawa ni Claudia a ni Mark. “Ngem naamirisko a masapul nga ipamaysak ti atensionko iti panangtulongko ken baketko.”
ANIA ti mariknam no sika wenno ti ipatpategmo ket nadayagnos nga addaan iti sakit ti isip? Imbag laengen ta adda mabalin nga agas dayta. Usigentayo ti sumagmamano a banag a nasken a maammuam tapno ad-adda a maawatam dagiti sakit ti isip. *
Napapateg nga Impormasion Maipapan iti Salun-at ti Isip
“Ginasut a milion iti intero a lubong ti addaan kadagiti sakit ti isip ket apektado uray dagiti ipatpategda. Addanto tiempo iti biag ti 1 iti kada 4 a tao a maapektaran iti sakit ti isip. Iti intero a lubong, depresion ti kangrunaan a manglimlimitar iti matrabahuan dagiti tattao. Karaman ti schizophrenia ken bipolar disorder kadagiti kakaruan ken karirigatan a sakit. . . . Nupay nagadu ti addaan kadagiti sakit ti isip, mailimlimed latta dagita, maibilang a nakababain, ken saan unay a maas-asikaso.”
—World Health Organization (WHO).
Sigun iti WHO, adu nga addaan iti sakit ti isip ti agkedked nga agpaagas gapu iti pannakaibabain nga ibunga dayta.
Nupay adda agas para iti kaaduan a sakit ti isip, inreport ti National Alliance on Mental Illness nga idi napan a tawen iti USA, saan a nagpaagas ti agarup 60% kadagiti adulto ken dandani 50% kadagiti agtutubo nga agtawen iti 8-15 nga addaan iti kasta a sakit.
Panangtarus Kadagiti Sakit ti Isip
Ania ti sakit ti isip? Dinepinar dayta dagiti eksperto kas abnormal a panagandar ti panagpampanunot, panangkontrol iti emosion, ken kababalin ti maysa a tao. Ti addaan iti kasta a sakit ket masansan a marigatan a makilangen ken mangsango kadagiti parikut iti biag.
Dagiti sakit ti isip ket saan a resulta dagiti personal a pagkapuyan wenno naalas nga ugali
Agduduma ti kapaut ken kakaro dagiti sintoma, depende iti tao, iti partikular a sakit, ken kadagiti kasasaad. Babai man wenno lalaki ket maapektaran, aniaman ti edad, kultura, puli, relihion, wenno edukasion a nagun-odna ken kasano man kabaknang wenno kapobrena. Dagiti sakit ti isip ket saan a resulta dagiti personal a pagkapuyan wenno naalas nga ugali. Babaen iti umiso a medikal a pannakaasikaso, mabalin a sumayaat ti kasasaadda ken maaddaanda iti naragsak ken makapnek a biag.
Panangagas Kadagiti Sakit ti Isip
Adu a sakit ti isip ti kabaelan nga agasan dagiti espesialista. Ti ngarud umuna a nasken nga aramiden ket agpakonsulta ken agpaeksamen iti nalaing nga espesialista nga aduanen iti kapadasan iti panangagas kadagiti sakit ti isip.
Ngem sa la matulongan dagiti addaan iti kasta a sakit no awatenda ti maitutop a panangagas. Nalabit masapul a labananda ti bain a makisarita maipapan iti sakitda. Mabalin a karaman iti panangagas ti pannakisaritada kadagiti espesialista a makatulong kadakuada a mangtarus iti dayta a sakit, mangsolbar kadagiti inaldaw a problema, ken mangitultuloy iti panagpaagasda. Kadagiti kasta a panagpakonsulta, dakkel ti maitulong ti maysa a kapamilia wenno gayyem babaen ti panangparegta ken panangsuporta.
Adun ti nakasursuro no kasanoda nga ibturan dagiti sakit ti isip idi ad-adda a naawatanda ti kasasaadda ken sinurotda ti panangagas nga inrekomenda dagiti espesialista. “Idi saan pay a nadayagnos ni baketko,” kuna ti nadakamat itayen a ni Mark, “dimi unay maawatan no ania ti sakit ti isip. Ngem nasursuromi ti saggaysa a panangsolbar kadagiti dumteng a problema ken ti makibagay iti situasionmi. Idi agangay, nakatulong kadakami ti suporta dagiti mapagpannurayan nga espesialista, kapamilia, ken gagayyemmi.”
Ti umuna a nasken nga aramiden ket agpakonsulta ken agpaeksamen iti nalaing nga espesialista
Umanamong ni Claudia. “Idi damo, panagriknak ket napukaw ti wayawayak idi nadayagnosak,” inadmitirna. “Ngem uray no agpadakami ken lakayko a malimlimitaran gapu iti sakitko, nasursurok a mabalin gayam a mapagballigian dagiti problema a kasla imposible a masolbar. Isu a naandurak ti sakitko babaen ti pannakikooperarko kadagiti espesialista ken doktor, panangpasayaatko iti relasionko iti dadduma, ken saggaysa a panangsolbar kadagiti dumteng a problema.”
Napateg ti Nasayaat a Relasion iti Dios
Saan nga ibaga ti Biblia a ti nasayaat a relasion iti Dios ket mangpaimbag kadagiti sakit. Kaskasdi nga adu a pamilia iti intero a lubong ti naliwliwa ken napabileg unay iti isursuro ti Biblia. Kas pagarigan, ipasigurado ti Biblia a ti naayat a Namarsua kadatayo ket talaga a kayatna a liwliwaen dagiti ‘maup-upay’ ken dagidiay ‘awananen a pulos iti namnama.’—Salmo 34:18, Ti Baro a Naimbag a Damag Biblia.
Nupay ti Biblia ket saan a libro maipapan iti panangaywan iti salun-at, mangipapaay daytoy kadagiti praktikal a balakad a makatulong tapno maibturantayo dagiti nasaem a rikna ken narigat a situasion. Maipaayannatayo pay iti namnama a panagbiagto ditoy daga nga awananen iti sakit ken ut-ot wenno saem. Ikarkari ti Sao ti Dios: “Iti dayta a tiempo maluktanto ti matmata dagidiay bulsek, ket maluktanto ti mismo a laplapayag dagidiay tuleng. Iti dayta a tiempo kumalay-atto daydiay pilay a kas iti panagkalay-at ti kalakian nga ugsa, ket ti dila daydiay umel umkisto gapu iti ragsak.”—Isaias 35:5, 6.
^ par. 5 Ti termino a “sakit ti isip” a nausar iti daytoy nga artikulo saklawenna dagiti saan a normal a kababalin ken depekto ti isip.
^ par. 32 Saan a mangirekrekomenda ti Agriingkayo! iti aniaman a partikular a panagpaagas. Siguraduen koma dagiti Kristiano a ti pilienda a panagpaagas ket di maikontra iti Biblia.
^ par. 40 Kitaem met ti artikulo nga “Stress—Dagiti Makatulong Tapno Makontrol Dayta,” iti Mayo 2014 a ruar ti Agriingkayo!


text:
TULONG PARA ITI PAMILIA | PANAGASAWA
No Kasano ti Dumngeg a Naimbag
TI PROBLEMA
“Dinak pay dengdenggen!” kuna ti asawam. ‘Ngem hamman met,’ nalabit mapanunotmo. No kasta, naiduma ti nangngegmo iti imbaga ti asawam isu nga agapakayo manen.
Kabaelam a liklikan dagitoy a panagsupiat. Ngem masapul a maawatam nga umuna no apay nga adda dimo nangngeg a napateg a detalye iti imbaga ti asawam—nupay ipagarupmo nga agim-imdengka.
DAGITI MAKAGAPU
Adda pakasingaam, nabannogka, wenno agpada a kasta. Makaringgor dagiti ubbing, nakapigpigsa ti telebision, ken pampanunotem ti problemam iti pagtrabahuan. Ita, makitungtungtong kenka ti asawam—nalabit maipapan kadagiti bisitayo inton rabii. “Okey,” intung-edmo ngem talaga kadi a nangngegmo ti imbagana? Nalabit saan.
Agipappapanka. Dayta ket makuna a makadangran a kita ti “panangbasa iti isip.” Ipapanmo nga adda sabali a motibo ti asawam iti imbagana, idinto ta kinaagpaysuanna, baka nalabes laeng ti panangipapanmo iti situasion. Kas pagarigan ta kinuna ti asawam: “Namin-adun sa a nagobertaymka ita a lawas.” Gapu ta ipagarupmo a babbabalawennaka, kunaem: “Basolko pay! Kapilitan nga aramidek dayta ta gastadorka.” “Pabpabasolenka aya?” imbugkaw ti asawam—a ti talaga a kayatna nga ibaga ket agpalpaliwakayo koma met a dua iti ngudo ti lawas.
Kayatmo ti insigida a solusion. “No dadduma, kayatko laeng nga ibaga ti marikriknak,” kuna ni Marcie, * “ngem kayat met ni Mike nga ibaga no kasano a solusionan dayta. Saan a dayta ti kasapulak. Kayatko laeng a maammuanna ti marikriknak.” Ti problema? Agpanunot a dagus ni Mike iti solusion isu a nalabit adda dina maawatan wenno naan-anay pay ketdin a dina matarusan ti ibagbaga ni Marcie.
Aniaman ti makagapu iti problema, ania ti aramidem tapno makapagimdengka a naimbag?
TI MABALINMO NGA ARAMIDEN
Naan-anay nga agatensionka. Adda napateg nga ibaga ti asawam, ngem nakasaganaka kadi a dumngeg? Baka met saan. Nalabit adda sabali a pampanunotem. No kasta, saanka nga agindedengngeg. No posible, bay-am pay laeng ti ar-aramidem ket naan-anay nga agatensionka iti asawam. Wenno saan, nalabit mabalin nga ibagam nga aguray agingga a nakasaganakan a dumngeg a naimbag.—Prinsipio ti Biblia: Santiago 1:19.
Dika makigidgiddan nga agsao. No batangmo ti umimdeng, liklikam ti sumampitaw wenno kumontra. Addanto met batangmo nga agsao. Ngem ita, dumngegka pay laeng.—Prinsipio ti Biblia: Proverbio 18:13.
Agsaludsodka. Tulongannaka daytoy tapno ad-adda a maawatam ti ibagbaga ti asawam. Kuna ti nadakamaten a ni Marcie: “Maay-ayatanak no agsaludsod ni Mike ta mariknak nga interesado iti ibagbagak.”
Imdengam ti kayatna a sawen, saan laeng a dagiti sasao. Tarusam ti ipasimudaag ti tigtignay, garaw ti mata, ken tonada ti boses. Ti talaga a kaipapanan ti “Mayat met” ket mabalin a “Madi”—depende ti pannakaibagana. Ti mabalin a kaipapanan ti “Dinak pay pulos tultulongan,” ket “Panagriknak, saanak a napateg kenka.” Ikagumaam a tarusan ti pudpudno a kayatna a sawen uray dina ibaga dayta. Ta no saan, mabalin a pagsupiatanyo ti sao a naibaga imbes a tarusanyo ti kayat a sawen dayta.
Dumngegka latta. Uray dimo magustuan ti mangmangngegmo, liklikam ti di panangikankano wenno dika pumampanaw. Kas pagarigan, kasanon no babalawennaka ti asawam? “Dumngegka latta,” imbalakad ni Gregory a kasadon iti nasurok nga 60 a tawen. “Sipapasnek nga ikabilangam ti ibagbaga ti asawam. Kasapulan ditoy ti kinamanakem ngem pakagunggonaanyo dayta.”—Prinsipio ti Biblia: Proverbio 18:15.
Ipakitam a talaga a maseknanka iti asawam. Saan la a basta teknik ti napasnek a panagimdeng no di ket ebkas dayta ti ayat. No talaga nga interesadoka iti ibagbaga ti asawam, di mapilpilit ken nalaklaka ti panagimdengmo. Iti kasta, matungpalmo ti balakad ti Biblia: “Saan la a ti pagimbaganyo ti kitaenyo. Kitaenyo met ti pagimbagan ti tunggal maysa.”—Filipos 2:4, Ti Baro a Naimbag a Damag Biblia.
^ par. 9 Nabaliwan dagiti nagan iti daytoy nga artikulo.
Ammuem ti Ad-adu Pay
Patibkerenyo ti Panagasawayo Babaen ti Nasayaat a Komunikasion
Napateg ti nasayaat a komunikasion tapno naragsak ti panagasawa. Dakamaten daytoy nga artikulo dagiti kualidad a makatulong tapno sumayaat ti pannakikomunikartayo.
Agpatulong iti Dios Tapno Naragsak ti Panagasawayo
Sumayaat ti relasionyo nga agassawa no isaludsodyo dagitoy.


text:
Dagiti Ina ti Plaza de Mayo
Ti Dagiti Ina ti Plaza de Mayo (Espaniol: Asociación Madres de Plaza de Mayo) ket maysa a gunglo dagiti Arhentio nga inna a dagiti annakda ket "nagpukaw" kabayatan ti turay a diktadoria militar kadagidi tawen ti 1970 iti Arhentina.
Maysa a naisangayan nga organisasion ti Dagiti Ina ti Plaza de Mayo dagiti babai nga Arhentino a nagbalin nga aktibista iti karbengan a pangtao tapno magun-odan ti maysa a panggep. Iti agarup tallo a dekada, inrupir dagiti Ina ti karbenganda a makidenna manen kadagiti naagaw nga annakda.
Iti panagprotestada, agsuotda kadagiti puraw a dalungdong kas panglagip iti lampin dagiti nagpukaw nga annakda. Nagtaud ti nagan ti gungloda manipud iti Plaza de Mayo iti sentro ti Buenos Aires, Arhentina nga immuna a nagtitiponan dagiti agladladingit nga ina ken lola. Aguurnongda iti kada malem ti Hueves para iti kagudua ti oras a panagpagnapagnada iti plaza.
Nabukel ti gunglo babaen dagiti babbai a nagsasarak kabayatan ti panangpadpadasda a mangsapul kadagiti nagpukaw nga annakda, a tiniliw dagiti ahente ti gobierno ti Arhentina kadagiti tawtawen ti Narugit a Gubat (1976–1983), nga adu kadagitoy ti naparparigat ken napapatay sa nailemmeng dagiti bangkayda. Ni Azucena Villaflor, ti pundador ti gunglo, a kaduana ti 13 a sabali pay a babbai, ti nangirugi kadagiti demonstrasion iti Plaza de Mayo, iti sango ti Casa Rosada, ti palasio presidensial, idi Abril 30, 1977. Innem a bulanen a sapsapulen ni Villaflor ti maysa kadagiti barona ken ti manugangna a babai. Idi Disiembre 10, 1977, innala met ti militar ni Villaflor ket inkursongda iti pupokan militar Navy's Mechanics Training School (ESMA) iti distrito Núñez iti Buenos Aires. Manipud idin saanen a nakita pay a sibibiag ni Villaflor. Idi katengngaan ti 2005, nasarakan ti bangkay ni Villaflor ken dua pay nga ina a kaduana a da Esther Careaga ken María Eugenia Bianco. Naikali ti dapo ni Villaflor iti sakaanan ti Piramida ti Mayo iti Plaza idi Disiembre 8, 2005.
Dagiti silpo ti ruar[urnosen | urnosen ti taudan]
- Asociación Madres de Plaza de Mayo (iti Espaniol)
- Madres de Plaza de Mayo – Línea Fundadora (iti Espaniol)
- Asociación Abuelas de Plaza de Mayo (iti English)
- Proyecto Desaparecidos (iti Espaniol)


text:
Dinalungan, Aurora
Ti Dinalungan ket maysa a maika-4 a klase nga ili iti probinsia ti Aurora iti Filipinas.
Dagiti baranggay[urnosen | urnosen ti taudan]
Ti Dinalungan ket nabingbingay a politikal iti 9 a barbaranggay.[2]
- Abuleg
- Zone I (Poblacion)
- Zone II (Poblacion)
- Nipoo (Bulo)
- Dibaraybay
- Ditawini
- Mapalad
- Paleg
- Simbahan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Aurora". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 8 Agosto 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Aurora". Datos ti Populasion ti Ili. Dibision ti Panagsukisok ti LWUA. Naala idi 8 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Talisay, Cebu
Ti Siudad ti Talisay ket maysa a maika-3 a klase a siudad iti probinsia ti Cebu iti Filipinas.
Dagiti baranggay[urnosen | urnosen ti taudan]
Ti Siudad ti Talisay ket nabingbingay a politikal iti 22 a barbaranggay.[2]
- Bulacao
- Cadulawan
- Cansojong
- Dumlog
- Jaclupan
- Lagtang
- Lawaan I
- Linao
- Maghaway
- Manipis
- Mohon
- Poblacion
- Pooc
- San Isidro
- San Roque
- Tabunoc
- Tangke
- Tapul
- Biasong
- Camp IV
- Lawaan II
- Lawaan III
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cebu". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cebu". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Plantilia:Subpanid ti dokumentasion
Ikabil daytoy kadagiti dokumentasion ti plantilia wenno modulo.
Panagusar
{{subpanid ti dokumentasion}}
Wenno
{{subpanid ti dokumentasion|[[nangruna a panid a pangisilpuan]]}}
Pannakaidumdumaan ti teksto
Tapno manual a mabaliwan ti teksto ti plantilia, mabalin a mainaganan dagiti parametro ti "
text1=tekstom ditoy" ken/wenno ti "
text2=sabali a tekstom ditoy". Ti "
text1=" ket mangbaliw ti automatiko a teksto iti umuna a linia kadagiti bukodmo a balikas. Ti "
text2=" ket mangbaliw ti automatiko a teksto iti maikadua a linia kadagiti bukodmo a balikas. No ti "
text1=" a parametro ket mainaganan nga awan ti "
text2=" a parametro, ti umuna ken maikadua a linia ti teksto ket naidumdumanto a maibatay iti teksto a naited iti parametro ti "
text1=".
Kas pagarigan a pagtuladan:
{{subpanid ti dokumentasion|text1=naidumduma nga umuna ken maikadua a linia ti teksto}}
{{subpanid ti dokumentasion|text2=naidumduma a maikadua a linia ti teksto laeng}}
{{subpanid ti dokumentasion|text1=naidumduma nga umuna a linia ti teksto|text2=naidumduma a maikadua a linia ti teksto}}
Kasano a maiparang
Daytoy a plantilia ket nasken a maikabil iti ngato dagiti panid ti "/dok". Daytoy ket agbaliw ti pannakaiparangna segun ti panagkita:
- Iti maysa a panid ti "/dok", daytoy ket agiparang ti maysa a kahon nga agipalpalawag ti dokumentasion ti plantilia wenno modulo ken agisilpo ti panid ti plantilia wenno modulo.
- Kadagiti sabali a panid (a kas ti, pampanid a mailak-am iti panid ti "/dok" ), ti plantilia wenno modulo ket saan a maiparang. Ti panid ti plantilia ket (nga aglaon ti
{{Dokumentasion}}) ket automatiko a mangibaga a ti dokumentasion ket nailak-am manipud ti maysa a subpanid.
Dagiti pamay-an
Iti pay maipatanayon iti maiparuar a mensahe, ti plantilia ket ikategoriana pay dagiti panid idiay Kategoria:Pampanid ti dokumentasion ti plantilia, Kategoria:Pampanid ti dokumentasion ti modulo ken Kategoria:Pampanid ti dokumentasion ti agar-aramat, wenno dagiti kapadpada (nanaganan manipud ti lugar ti suheto), ngem dagiti laeng dokumentasion a panid kadagiti "nagan ti espasio" nga adaan iti langa a subpanid.
Automatiko a panagikarga
Makita dita baba ti automatiko a maikarga babaen ti {{Dokumentasion/pangikarga}} no agaramid kadagiti dokumentasion a subpanid ti plantilia wenno modulo no pinduten ti silpo ti "agpartuat" ti panid ti dokumentasion.
{{Subpanid ti dokumentasion}} == Panagusar == == Kas pagarigan== == Kitaen pay ==  {{#ifeq:{{SUBPAGENAME}}|pagipadasan||   }}
Kitaen pay
Sapasap a pakaammo a maipanggep para kadagiti plantilia:
- Wikipedia:Dokumentasion ti plantilia
- Wikipedia:Pagipadasan ti plantilia ken pangsubok a kaskaso
- {{Dokumentasion}}
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Poona Bayabao, Lanao del Sur
Ti Poona Bayabao ket maysa a maika-4 a klase nga ili iti probinsia ti Lanao del Sur iti Filipinas.
Dagiti baranggay[urnosen | urnosen ti taudan]
Ti Poona Bayabao ket nabingbingay a politikal kadagiti 25 a barbaranggay.[2]
- Ataragadong
- Bangon
- Bansayan
- Bubong-Dimunda
- Bugaran
- Bualan
- Cadayonan
- Calilangan Dicala
- Calupaan
- Dimayon
- Dilausan
- Dongcoan
- Gadongan
- Poblacion (Gata Proper)
- Liangan
- Lumbac
- Lumbaca Ingud
- Madanding
- Pantao
- Punud
- Ragayan
- Rogan Cairan
- Talaguian
- Rogan Tandiong Dimayon
- Taporog
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Lanao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Lanao del Sur". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Fernando Lopez
Ni Fernando López, Sr. (Abril 13, 1904 – Mayo 26, 1993) ket maysa idi a Pilipino nga estadista. Kameng idi ti impluensiala Pamilia López iti Iloilo, ni Fernando López ket nagserbi a kas Bise Presidente kadagiti tallo a termino, babaen ni Presidente Elpidio Quirino (1949—1953) para kadagiti Liberal ken ni Ferdinand Marcos (1965—1969 ken 1969—1972) para kadagiti Nacionalista.
Dagiti linaon
Nasapa biag ken karrer[urnosen | urnosen ti taudan]
Ni López ket naipasngay idi Abril 13, 1904 idiay Siudad ti Iloilo, Iloilo kada Benito López ken Presentación Hofileña. Ti pamilia López ket isuda ti kabaknangan ken impluensial a pamilia iti probinsia.
Ni López ket nagadal ti nangato nga eskuela idiay Colegio de San Juan de Letran, ken nagturpos idi 1921. Kalpasanna isu ket nagadal ti linteg idiay Unibersidad ti Santo Tomas, isu ket nakagun-od ti Titulo ti grado ti Linlinteg idi 1925. Kalpasan ti pannakaipasana ti eksaminasion ti kinaabogado, isu ket saan a nagsanay iti pribado ngem tinulonganna ti laklakay a kabsatna alalaki a mangtaripato ti negosio ti pamiliana.
Idi 1945, idi away pay iti pannakasanay iti politika, ni López ket pinili idi ni Presidente Sergio Osmeña a kas kandidato ti mayor ti Siudad ti Iloilo. Idi 1947, isu ket timmaray para iti Senador ken nangabak iti eleksion.
Ni López ket maysa idi kadagti nagpundar ti Kolehio ti Iloilo ken ti Unibersidad t FEATI idiay Manila.
Bise Presidente[urnosen | urnosen ti taudan]
Umuna a termino[urnosen | urnosen ti taudan]
Idi 1949, isu ket nagbalin a bise presidente babaen ni Presidente Elpidio Quirino ken isu pay ti sekretario ti agrikultura, ken nagserbi aginggana idi 1953. Isu ket nabutosan manen a kas senador, ken nabutosan manen idi 1959.
Maikadua ken maikatlo a termino[urnosen | urnosen ti taudan]
Idi 1965, kakuyogna a timmaray ni Ferdinand Marcos ken nangabak a kas ti bise presidente. Isu ket nabutosan manen idi 1969. Babaen idi nairangarang ti linteg militar idi 1972, ti pamilia López ket saanen a kinayat ni Marcos ken pinunterian ti diktatoria gaputa ti dununsiasionda ti korupsion ni Marcos. Napunteriannada pay gapu ti politikal nga impluensia ti pamilia, gaputa kameng dagitoy ti napauten nga oligarkia. Ti puesto tibise presidente ket nawaswas idi, ken ti pamilia López ket kaaduan a naikkat kadagiti tagukuada ti politika ken ekonomia.
Kinaudi a biag ken ipupusay[urnosen | urnosen ti taudan]
Manipud idi 1986 aginggana idi 1993, isu ket nagbalin a Mangidaulo ti Philippine Holdings ken ABS-CBN ken Honorario a Mangidaulo ti FHL Holdings.
Isu ket pimmusay idi Mayo 26, 1993, ti nabalo nga asawana ni Mariquit Javellana ket addaanda kadagiti innem nga annak, ni Yolanda, Fernando, Jr.(Junjie), Alberto (Albertito), Emmanuele, Benito ken ni Mita. Isu ket addaan kadagiti 21 nga appo, isuda ket ni Dondie, Andy, Alan ken ni Butch (MONTELIBANO), Fernando III (Henry Lopez), Bettina, Cecilia, Alberto Jr., Melissa, Regina, Roxanne, Rolenda, Rowena, Raphaela, Rebecca, Benjamin (LÓPEZ), Miguel ken ni Alfonso, Tito ken ni Celine (LÓPEZ), ken ni Panchito (PUCKETT).
Dagiti nagibasaran[urnosen | urnosen ti taudan]
- ^ Petsa a pannakapasingked ti Batay-linteg ti 1973, babaen ti Proklamasion ti Presidente Blng. 1102 babaen ni Presidente Ferdinand E. Marcos
- ^ (Binakante ni Marcos ti opisina ti bise presidente idi naiparuar ti batay-linteg ti 1973.)
- ^ Awan idi ti bise presidente a naidutok kalpasan idi nagtakem a Presidente ni Quirino manipud kenni Roxas, gaputa daytoy ket saan a nasken babaen ti Batay-linteg ti 1935


text:
Plantilia:Galeria
Daytoy a plantilia ket mangited ti napasayaat a panagaramid ti annong ti galeria. Para iti panagpartuat kadagiti batayan a galeria, usaren ti etiketa ti galeria.
Daytoy a plantilia ket agiparang ti galeria dagiti ladawan iti maysa nga urnong, nga agpakanawan kadagiti aray. Dagiti sangalubongan a parametro ti
|width= ken
|height= ket isu dagitoy ti mangtengngel ti kadakkel dagiti amin a ladawan iti galeria malaksid no matuonana babaen ti parametro ti ladawan ti
|widthn=. Ti bilang dagiti ladawan iti tunggal maysa nga aray ket maibatay kadagiti kaakaba a parametro ti ladawan ken ti kaakaba ti pagbuyaan (screen). Ti bilang dagiti ladawan iti tunggal maysa nga aray ket mabalin a mabaliwan no ti agar-aramat ket baliwanna ti kadakkel ti tawa.
Dagiti linaon
Dagiti parametro[urnosen ti taudan]
Para iti tunggal maysa a ladawan[urnosen ti taudan]
Manginagan ti linia ti sumaganad a porma para iti tunggal maysa a ladawan.
|Papeles:Nagan ti ladawan
|altn=Pagpilian a teksto
|Kapsion
Nga iti:
|Papeles:Nagan ti ladawan– tinagan ti ladawan. Mabalin nga usaren dagiti pasaruno iti
Papeles:,
File:wenno
Image:
|Altn=– :
|alt1=for the first image,
|alt2=for the second image, etc
Pagpilian a teksto– ti sabali a teksto para iti ladawan , usaren para kadagiti saan a makakita wenno dagiti sabali nga agbasbasa a saan unay a nalawag a makakita kadagiti ladawan. No saan a maikabil, ti sabali a teksto ti ladawan ket blankonto.
-
|Kapsion– ti kapsion iti baba ti ladawan.
Dagiti pagpilian a parametro[urnosen ti taudan]
Dagitoy a parametro ket maipakat iti galeria :
|title=– Ti titulo ti galeria
|align=– Ti pannakailinia ti galeria iti panid, left (kasisigud), center, wenno right
|footer=– Ti bassit, a nailinia iti kanawan a teksto iti baba dagiti ladawan
|style=– Estilo ti CSS para iti sibubukel a galeria
Dagitoy a parametro ket maipakat kadagiti amin a ladawan iti galeria:
|height=– Ti kadakkelan a katayag iti tunggal maysa a ladawan . No saan a mairaman daytoy a parametro, ti kasisigud ti
|height=ket 180 piksel.
|width=– Ti kadakkelan a kaakaba iti tunggal maysa a ladawan, ti kasisigud ket 180 piksel.
|cellwidth=– Kaakaba iti tunggal maysa a selula ti ladawan wenno kahon, ti kasisigud ket
|width=). No saan a mainaganan, ti
|cellwidth=ket tuonanna ti aniaman a pateg a mainaganan iti
|width=.
|lines=– Ti bilang dagiti linia ti teksto a masapul para iti kadakkelan a kapsion (kasisigud: 2 a linlinia).
|captionstyle=– CSS para kadagiti estilo ti kapsion
Ti kasisigud a pannakabagi ti kaakaba iti katayag ti ladawan ket saan a mabalin a mabalin babaen ti
|width= wenno
|height= – ti rektangular a ladawan ket saan a maaramid a kuadrado no ti
|width= ken
|height= ket maiyasentar iti isu met laeng a pateg.
Dagitoy a parametro ket mailasinda a maipakat iti tunggal maysa a ladawan:
|widthn=(a ti
nket bilang) – manginagan ti kaakaba ti
image nno nasken a sabali manipud ti pateg a nainaganan babaen ti
|width=
Kas pagarigan[urnosen ti taudan]
{{Galeria |title=Dagiti kultural a pannakaipakita kenni George Washington |width=160 | height=170 | lines=4 |align=center |footer=Umuna a kas pagarigan |File:Federal Hall NYC 27.JPG | alt1=Estatua a sumangsango iti pasdek ti siudad nga addaan iti Griego a adigi ken ti dakkel unay a wagayway iti Estados Unidos |Estatua ni Washington iti ruar ti Federal Hall idiay [[Siudad ti New York]], a mangtan-aw iti Wall Street. |File:Mount Rushmore2.jpg | alt2=Bariweswes iti rupa iti bato iti baras ti bantay, nga addaan kadagti 3 nga agtrabtrabaho. |Pannakaaramid ti ladawan ni Washington idiay Bantay Rushmore, c. 1932. |File:2006 Quarter Proof.png | alt3=Ti nasileng a pirak a sensilio nga addaan ti bariweswes ti busto ni Washington. |Ni Washington ket naipammalagipan iti maysa a [[Binting (sensilio ti Estados Unidos)|binting]]. |File:George Washington Presidential $1 Coin obverse.png | alt4=Balitok a sensilo nga addaan iti busto ni Washington a sumagsango bassit iti kanigid |Ni Washington iti maysa a [[sensilio a doliar (Estados Unidos)|sensilio a doliar]]. }}
{{Galeria |title=Dagiti kultural a pannakaipakita kenni George Washington |width=120 |height=100 |lines=5 |align=center |footer=Maikadua a kas pagarigan |File:Federal Hall NYC 27.JPG | alt1=Estatua a sumangsango iti pasdek ti siudad nga addaan iti Griego a adigi ken ti dakkel unay a wagayway iti Estados Unidos |Estatua ni Washington iti ruar ti Federal Hall idiay [[Siudad ti New York]], a mangtan-aw iti Wall Street. |File:Mount Rushmore2.jpg | alt2=Bariweswes iti rupa iti bato iti baras ti bantay, nga addaan kadagti 3 nga agtrabtrabaho. |Pannakaaramid ti ladawan ni Washington idiay Banatay Rushmore, c. 1932. |File:2006 Quarter Proof.png | alt3=Ti nasileng a pirak a sensilio nga addaan ti bariweswes ti busto ni Washington. |Ni Washington ket naipammalagipan iti maysa a [[Binting (sensilio ti Estados Unidos)|binting]]. |File:United_States_one_dollar_bill,_obverse.jpg | width4=200 | alt4=Sanguanan a bangir ti doliar ti Estados Unidos, nga addaan ti ladawan ni Washington iti tengnga. |Doliar ti Estados Unidos. |File:George Washington Presidential $1 Coin obverse.png | alt5=Balitok a sensilo nga addaan iti busto ni Washington a sunagsango bassit iti kanigid |Ni Washington iti maysa a [[sensilio a doliar (Estados Unidos)|sensilio a doliar]]. }}
Makita no kasano ti kas pagarigan dita ngato, iti parametro ti
|width4=200 ket mangiyasentar ti kaakaba ti maika-4 a ladawan, tapno mangpalubos ak-akaba a ladawan ti ladawan ti doliar ngem dagiti sabali a ladawan iti galeria.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar
- {{Adu a ladawan}}
- {{Photomontage}}


text:
1Inwaras ni Jesus dagiti matana ket nakitana dagiti babaknang nga agipispisok iti kuarta a datonda idiay Templo. 2Nakitana met ti maysa a nakapangpanglaw a babai a balo a nangipisok iti dua a sentimo. 3“Ibagak kadakayo,” kinuna ni Jesus, “ad-adu ti intinnag daytoy napanglaw a balo ngem iti isuamin nga intinnag dagiti dadduma. 4Ta indatonda ti sobra ti kinabaknangda. Ngem isu a balo, nupay napanglaw, intedna ti amin a pagbiagna.” 5Pagsasaritaan idi ti sumagmamano kadagiti tattao ti kinapintas ti Templo gapu kadagiti agkakapateg a batbato ken sagsagut a naidaton iti Dios. 6“Makitayo amin dagitoy,” kinuna ni Jesus. “Dumtengto ti tiempo nga awanto ti uray maysa a bato ditoy a mabati iti yanna. Marbadanto amin!” 7“Maestro,” sinaludsodda ken ni Jesus, “kaanonto a mapasamak daytoy? Ken anianto ti pakakitaan a dimtengen ti tiempo a pannakaaramidna?” 8“Agannadkayo ket saankayo a paallilaw,” kinuna ni Jesus. “Adunto dagiti umay ket aramatenda ti naganko a kunkunada, ‘Siak ti Cristo,’ ken ‘Asidegen ti tiempo!’ Ngem diyo patpatien ida. 9Dikay agbuteng no madamagyo nga adda dagiti gubat ken riribuk. Masapul a mapasamak nga umuna dagitoy, ngem dina kayat a sawen nga asidegen ti panungpalan.” 10Kinunana pay, “Aggugubatto dagiti nasnasion. Agririnnautto dagiti pagarian. 11Addanto dagiti nakaam-amak a ginggined, panagbisin ken angol kadagiti nadumaduma a disso, ket iti tangatang agparangto dagiti nakabutbuteng a banag ken nakaskasdaaw a pagilasinan. 12“Ngem sakbay a mapasamak dagitoy, tiliwendakayto dagiti tattao ket idadanesdakayto. Maidarumkayto ket mausigkayto iti uneg dagiti sinagoga, ket maibaludkayto. Gapu kaniak, maisaklangkayto kadagiti ar-ari ken agtuturay. 13Daytanto ti gundawayyo a mangipakaammo iti Naimbag a Damag. 14Imulayo iti panunotyo: Diyo pagdanagan no anianto ti isungbatyo. 15Ta siakto met laeng ti mangted kadakayo kadagiti sao ken sirib a dinto masuppiat wenno masungbatan dagiti kabusoryo. 16Yawatdakayto dagiti nagannak kadakayo, dagiti kakabsatyo, dagiti kakabagianyo, dagiti gagayyemyo. Papatayendanto ti sumagmamano kadakayo. 17Guraendakayto dagiti amin a tattao gapu kaniak, 18ngem awanto ti uray maysa laeng a buok a mapukaw iti uloyo. 19Babaen iti panagibturyo, maisalakanyonto dagiti bagbagiyo.” 20“Inton makitayo ti Jerusalem a linakub dagiti armada, ammoyon nga asidegen ti pannakadadaelna. 21Iti kasta, masapul a kumamang dagiti adda idiay Judea kadagiti bambantay. Masapul a pumanaw dagiti adda iti siudad, ket dagiti adda iti away saandan a sumrek sadiay. 22Ta dagitoy ‘Dagiti Aldaw ti Pannakadusa,’ tapno matungpal ti amin a kuna ti Nasantoan a Surat. 23Kaasinto dagiti masikog ken dagiti tagtagibian kadagita nga aldaw! Dumtengto ti nakabutbuteng a didigra iti daytoy a daga, ket agdissuorto ti pungtot ti Dios kadagitoy a tattao. 24Addanto dagiti mapapatay iti kampilan ket maipanto ti dadduma a kas balud kadagiti amin a pagilian. Baddebaddekento dagiti Hentil ti Jerusalem, agingga iti panagpatingga dagiti aldaw dagiti Hentil.” 25“Addanto dagiti nakaskasdaaw a pagilasinan iti init, iti bulan ken dagiti bituen. Ditoy daga, masikoranto dagiti nasion gapu iti butengda iti daranudor ti baybay ken kadagiti dalluyon. 26Matalimudawto dagiti tattao iti butengda bayat ti panagurayda iti mapasamak iti entero a lubong, ta mawarawaranto dagiti pannakabalin ti tangatang. 27Kalpasanna, agparangto ti Anak ti Tao nga umay iti ulep agraman naindaklan a pannakabalin ken dayag. 28Inton mangrugi dagitoy a mapasamak, tumakder ken tumangadkayo, ta asidegen ti pannakaisalakanyo.” 29Kalpasanna, sinarita ni Jesus kadakuada daytoy a pangngarig. “Laglagipenyo ti kayo nga igos ken dagiti amin a kayo. 30Apaman a makitayo a mangrugi nga agbulongda, ammoyo nga agbaliwen ti panawen. 31Kasta met nga inton makitayo a mapasamak dagitoy, ammoyo nga asidegen ti Pagarian ti Dios. 32“Tandaananyo a mapasamakto amin dagitoy sakbay a matay dagiti amin a tattao a sibibiag ita. 33Mapukawto ti langit ken daga, ngem dinto mapukaw dagiti saok.” 34“Agannadkayo amangan no malmeskay iti nalabes a panagragragsak, pannangan, ken panaginum ken kadagiti pakasikoran ti biag, amangan no kellaat a dumteng dayta nga Aldaw ket tiliwennakayo 35a kas iti palab-og. Ta umayto dayta nga aldaw kadagiti amin a tattao iti amin a lugar ditoy daga. 36Agsalukagkayo ket agkararagkayo a kankanayon tapno addanto naan-anay a kiredyo nga agibtur kadagiti amin a mapasamak, ken agtakder iti sangoanan ti Anak ti Tao.” 37Inaldaw a mangisuro ni Jesus idiay Templo ket no dumteng ti rabii, rummuar a mapan maturog idiay Bantay Olivo. 38Iti agsapa, mapan dagiti tattao idiay Templo tapno agdengngegda kenkuana.
Copyright
Learn More


text:
Leyte, Leyte
Ti Leyte ket maysa a maika-4 a klase nga ili iti probinsia ti Leyte iti Filipinas.
Dagiti baranggay[urnosen | urnosen ti taudan]
Ti Leyte ket politikal a nabingbingay iti 30 a barbaranggay.[2]
- Bachao
- Baco
- Bagaba-o
- Basud
- Belen
- Burabod
- Calaguise
- Consuegra
- Culasi
- Danus
- Elizabeth
- Kawayan
- Libas
- Maanda
- Macupa
- Mataloto
- Palarao
- Palid I (Ilawod)
- Palid II (Iraya)
- Parasan
- Poblacion
- Salog
- Sambulawan
- Tag-abaca
- Tapol
- Tigbawan
- Tinocdugan
- Toctoc
- Ugbon
- Wague
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Leyte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi Septiembre 15, 2016.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Leyte". Datos ti Populasion ti Ili. Dibision ti Panagsukisok ti LWUA. Naala idi Septiembre 15, 2016.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
KAPITULO 127
Nabista iti Sanhedrin, Kalpasanna ken Pilato
MATEO 27:1-11 MARCOS 15:1 LUCAS 22:66–23:3 JUAN 18:28-35
PANANGBISTA TI SANHEDRIN ITI AGSAPA
NAGPAKAMATAY NI JUDAS ISCARIOTE
NAIBAON NI JESUS KEN PILATO TAPNO MADUSA
Parbangonen idi maikatlo nga inlibak ni Pedro ni Jesus. Nalpasen ti sinsinan a panangbista dagiti miembro ti Sanhedrin ken nagsisinadan. Idi bumigaten ti Biernes, naguummongda manen tapno maikuna a legal ti inaramidda a panangbista iti napalabas a rabii. Naipan ni Jesus iti sanguananda.
Dinamag manen ti korte: “No sika ti Kristo, ibagam kadakami.” Simmungbat ni Jesus: “Uray no ibagak kadakayo, diyonto met la patien. No agsaludsodak met, dikayto met la sumungbat.” Ngem situtured nga imbaga ni Jesus ti kinasiasinona kas iti daydiay naipadto iti Daniel 7:13. Kinunana: “Manipud ita, agtugawto ti Anak ti tao iti makannawan ti Dios a Mannakabalin-amin.”—Lucas 22:67-69; Mateo 26:63.
Kinunada pay: “No kasta, sika ti Anak ti Dios?” Kinuna ni Jesus: “Dakayo a mismo ti mangibagbaga iti dayta.” Dayta ti mabalin a pangibatayanda a mangpapatay ken Jesus ta ibilangda dayta a panagsao maibusor iti Dios. Kinunada: “Ania pay la ti pakasapulantayo kadagiti testigo?” (Lucas 22:70, 71; Marcos 14:64) Isu a pinungngoda ni Jesus ket impanda iti Romano a gobernador a ni Poncio Pilato.
Mabalin a nakita ni Judas Iscariote a naipan ni Jesus ken Pilato. Idi nabigbig ni Judas a naikeddeng a madusa ni Jesus, nagbabawi ken nagladingit. Nupay kasta, imbes a pudno nga agbabawi ken agpakaasi iti Dios, insublina ti 30 a sinsilio a pirak. Imbaga ni Judas kadagiti panguluen a papadi: “Nagbasolak ta trinaidorko ti nalinteg a tao.” Ngem awanan asi a simmungbatda: “Ania koma ti bibiangmi? Problemam daytan!”—Mateo 27:4.
Impuruak ni Judas ti 30 a sinsilio a pirak iti templo ket ninayonanna pay ti basolna babaen ti panagpakamatayna. Idi padasen ni Judas a bitayen ti bagina, mabalin a nasip-ak ti sanga a nangigalutanna iti tali. Natinnag ti bagina iti batbato, ket uray la naiwarawara ti bagisna.—Aramid 1:17, 18.
Agsapa pay laeng idi naipan ni Jesus iti palasio ni Poncio Pilato. Ngem saan a simrek sadiay dagiti Judio a nangipan kenkuana. Ipagarupda a marugitanda no makilangenda kadagiti Gentil, ket saandanton a mabalin ti mangan iti Nisan 15, ti umuna nga aldaw ti Piesta ti Awan Lebadurana a Tinapay, a maibilang a paset ti Paskua.
Rimmuar ni Pilato ket dinamagna: “Ania ti pangakusaranyo iti daytoy a tao?” Insungbatda: “No saan a managdakdakes daytoy a tao, saanmi koma nga ipan kenka.” Mabalin a narikna ni Pilato a kayat dagiti tattao a dagus a dusaenna ni Jesus, isu a kinunana: “Alaenyo ket dakayo ti mangukom kenkuana sigun iti lintegyo.” Impakita dagiti Judio a kayatda a papatayen idi kinunada: “Saan a maipalubos a papatayenmi ti asinoman.”—Juan 18:29-31.
Kinapudnona, no papatayenda ni Jesus bayat ti Paskua, mabalin a mangpataud iti riribuk. Ngem no makombinsirda dagiti Romano a papatayenda ni Jesus gapu ta bumusbusor iti gobierno ti Roma, a maipalubos nga aramidenda, mabalin a saan a pabasolen dagiti tattao dagitoy a Judio.
Saan nga imbaga dagiti lider ti relihion ken Pilato nga inakusaranda ni Jesus iti panagsao maibusor iti Dios. Adda pay sabali a pammabasolda: “Natiliwanmi daytoy a tao nga [1] al-allilawenna dagiti kailianmi, [2] iparparitna ti panagbayad iti buis ken Cesar, ken [3] ibagbagana nga isu kano ti Kristo a maysa nga ari.”—Lucas 23:2.
Kas pannakabagi ti Roma, maseknan ni Pilato maipapan iti pammabasol ken Jesus nga ibagbagana kano nga isu ket maysa nga ari. Gapuna, simrek manen ni Pilato iti palasio, inayabanna ni Jesus, ket dinamagna: “Sika kadi ti Ari dagiti Judio?” Kasla ibagbagana, ‘Sinalungasingmo kadi ti linteg ti imperio ta ibagbagam a maysaka nga ari ket bumusorka ken Cesar?’ Nalabit tapno maammuanna no ania ti ammon ni Pilato maipapan kenkuana, insungbat ni Jesus: “Kapanunotam kadi ti insaludsodmo, wenno adda nangibaga kenka iti maipapan kaniak?”—Juan 18:33, 34.
Nagpammarang ni Pilato nga awan ti ammona maipapan ken Jesus ngem kayatna nga ad-adu pay ti maammuanna, isu a kinunana: “Ammom a saanak a Judio.” Kinunana pay: “Indarumdaka kaniak dagiti kailiam ken dagiti panguluen a papadi. Ania aya ti inaramidmo?”—Juan 18:35.
Saan a liniklikan ni Jesus ti kangrunaan nga isyu—ti kinaari. Simmungbat iti pamay-an a sigurado a nangpasiddaaw ken Gobernador Pilato.
Ammuem ti Ad-adu Pay
Napapatay ni Jesu-Kristo
Ania a baro a rambak ti inyusuat ni Jesus sakbay a naliputan ken nailansa iti kayo?


text:
Greenlandic a Pagwanawanan, Napadayawan iti TV
Idi Enero 2013, 40 a tawenen a maipabpablaak ti magasin a Ti Pagwanawanan iti Greenlandic. Ti Greenlandic ket maysa a lengguahe dagiti Inuit nga us-usaren ti 57,000 laeng a tattao.
Agarup 150 laeng dagiti Saksi ni Jehova iti Greenland, ngem 2,300 ti sirkulasion ti Greenlandic a Pagwanawanan. Kaipapananna a saan a Saksi ti kaaduan kadagiti agbasbasa iti Napasuliaq Alapernaarsuiffik, ti Greenlandic a nagan ti Pagwanawanan.
Idi nainterbiu iti telebision, inlawlawag ti mangidadaulo iti translation office iti ili ti Nuuk: “Adu a taga-Greenland ti interesado unay iti Biblia, isu a basbasaenda ti Napasuliaq Alapernaarsuiffik.”
Idi dinamag ti mangin-interbiu ti maysa a lumugar a karaman kadagiti agipatpatarus iti lengguahe a Greenlandic no ania ti magustuanna iti magasin, kinunana: “Nagunggonaanak a mismo iti panagbasak iti dayta. Kas pagarigan, insurona kaniak no kasano ti maaddaan iti nasayaat ken nasalun-at a biag. Mannigarilioak idi uray no ammok a dakes dayta. Ngem ibagbaga ti Biblia kadatayo a no kayattayo ti agbiag a nasalun-at, masapul a pagtalinaedentayo a nadalus ti bagitayo.”
Nadakamat met iti interbiu a dagiti Saksi ni Jehova ket aktibon a mangaskasaba iti Greenland sipud pay idi katengngaan ti 1950’s ken nakaipablaakdan kadagiti libro ken broshur iti Greenlandic. Agpadpada a Danish ken Greenlandic dagiti boluntario nga agipatpatarus. Kanayon a kalatda a pagbalinen a natural ken kas iti orihinal dagiti patarusda iti Greenlandic.
Kinuna ti maysa a nabayagen a Saksi iti Greenland: “Iti napalabas a 25 a tawen, mangaskasabaakon kadagiti umili a Greenlandic ket nakitak a napateg ti kaadda dagiti publikasionmi iti lengguaheda. Iti dadduma a nasulinek a komunidad, a madanon laeng iti barangay iti sumagmamano a bulan iti kada tawen, adda dagiti maay-ayatan a mangbasa kadagiti magasinmi. Isu a nupay manmano a sarungkaranmi ida, regular met a patpatulodanmi ida kadagiti surat ken publikasionmi.”
Sipud idi Enero 2013, ti Greenlandic a Pagwanawanan ket addaanen iti regular a pagadalan nga edision ken publiko nga edision. Dagita ket mabasa ken maidownload met iti tab a “Publikasion” iti jw.org/ilo babaen ti panangpili iti lengguahe a Greenlandic sa i-click ti “Biroken.”


text:
Jesus—Sadino ti Naggapuanna
“Simrek manen [ni Pilato] iti palasio ti gobernador ket kinunana ken Jesus: ‘Sadino ti naggapuam?’ Ngem awan insungbat kenkuana ni Jesus.”—JUAN 19:9.
DAYTA ti insaludsod ti Romano a gobernador a ni Poncio Pilato idi maus-usig ti kaso ni Jesus. * Ammo ni Pilato no ania a paset ti Israel ti naggapuan ni Jesus. (Lucas 23:6, 7) Ammona met a saan nga ordinario a tao ni Jesus. Damdamagen kadi ni Pilato no nagbiag idin ni Jesus? Madadaan kadi daytoy a pagano nga agturay a mangawat iti kinapudno ken agbiag a mayannurot iti dayta? Saan a simmungbat ni Jesus, ket idi agangay, naibatad a mas interesado ni Pilato iti bukodna a saad ngem iti kinapudno ken kinahustisia.—Mateo 27:11-26.
Nalakam a maammuan ti nagtaudan ni Jesu-Kristo ta ibaga dayta ti Biblia. Usigem dagiti sumaganad a punto.
Nakayanakanna
Ipakita ti moderno a kalkulasion a naipasngay ni Jesus iti purok ti Betlehem idiay Judea iti nasapa a paset ti otonio ti tawen a maaw-awagan ita a 2 K.K.P. Gapu iti bilin ni Cesar Augusto a panagparehistro, ni Jose ken ti “agdadagsen” idi a ni Maria nga ina ni Jesus napanda idiay Betlehem, nga ayan ti kapuonan ni Jose. Gapu ta napusek iti tattao ti purok, awan ti pagdagusanda ket kapilitan a nagdagus dagiti agassawa iti apon dagiti animal, ket sadiay a nayanak ni Jesus ken naipaidda iti maysa a kulluong.—Lucas 2:1-7.
Adu a siglo sakbayna, impadto ti Biblia ti pakayanakan ni Jesus: “Sika, O Betlehem Efrata, daydiay nakabasbassit tapno mairaman kadagiti rinibu ti Juda, manipud kenka rummuarto nga umay kaniak daydiay agbalin nga agturay iti Israel.” * (Mikias 5:2) Bassit unay ti Betlehem isu a saan a naibilang a maysa kadagiti siudad iti teritoria ti Juda. Ngem maaddaan ti Betlehem iti naisangsangayan a dayaw ta agtaud sadiay ti naikari a Mesias, wenno Kristo.—Mateo 2:3-6; Juan 7:40-42.
Dimmakkelanna
Kalpasan ti apagbiit a panagyanda idiay Egipto, immakar ti pamilia ni Jesus idiay Nazaret, maysa a siudad iti probinsia ti Galilea nga agarup 100 a kilometro iti amianan ti Jerusalem. Awan pay idi ti tallo a tawen ni Jesus. Dakkel ti pamilia ni Jesus, ket nalabit simple ti panagbiagda iti daytoy napintas a rehion nga ayan dagiti mannalon, pastor, ken mangngalap.—Mateo 13:55, 56.
Sinigsiglo sakbay dayta, impadto ti Biblia nga agbalinto a “Nazareno” ti Mesias. Kinuna ni Mateo a mannurat ti Ebanghelio a nagnaed ti pamilia ni Jesus idiay “Nazaret, tapno matungpal ti naisao babaen kadagiti mammadto: ‘Isu maawaganto iti Nazareno.’” (Mateo 2:19-23) Agparang a ti nagan a Nazareno ket nainaig iti Hebreo a sao para iti “tarubong.” Nalawag a tuktukoyen ni Mateo ti padto ni Isaias a nangawag iti Mesias kas “maysa a tarubong” manipud ken Jesse. Kaipapanan dayta a ti Mesias ket kaputotan ni Jesse, ti ama ni Ari David. (Isaias 11:1) Kinapudnona, ni Jesus ket kaputotan ni Jesse babaen ken David.—Mateo 1:6, 16; Lucas 3:23, 31, 32.
Orihinal a nagtaudanna
Isursuro ti Biblia a nabayagen a sibibiag ni Jesus sakbay a naipasngay iti maysa a kuadra idiay Betlehem. Ituloy a kunaen ti padto ni Mikias a naadaw itay a ti “namunganayan [ni Jesus] ket manipud kadagiti immuna a tiempo, manipud kadagiti aldaw ti tiempo a di nakedngan.” (Mikias 5:2) Kas inauna nga Anak ti Dios, maysa ni Jesus nga espiritu a parsua idiay langit sakbay a nayanak kas tao ditoy daga. Kinuna a mismo ni Jesus: “Bimmabaak manipud langit.” (Juan 6:38; 8:23) Kasano a napasamak daytoy?
Babaen iti nasantuan nga espiritu, simimilagro nga inyakar ni Jehova a Dios * ti biag ti nailangitan nga Anakna iti aanakan wenno matris ti Judio a birhen a ni Maria tapno mayanak kas perpekto a tao. Simple laeng dayta a milagro iti Mannakabalin-amin a Dios. Kas inlawlawag ti anghel ken Maria, “awan ti saan a kabaelan ti Dios nga aramiden.”—Lucas 1:30-35, 37, Ti Baro a Naimbag a Damag Biblia.
Saan laeng a ti naggapuan ni Jesus ti ibaga kadatayo ti Biblia. Adu pay ti dakamaten dagiti mannurat ti Ebanghelio a da Mateo, Marcos, Lucas, ken Juan maipapan iti nakaipamaysaan ti biagna.
^ par. 3 Para iti ad-adu pay nga impormasion maipapan iti pannakaaresto ken pannakausig ni Jesus, kitaem ti artikulo a “Ti Kaso a Kadaksan Pay Laeng ti Pannakatamingna,” iti panid 18-22 daytoy a magasin.
^ par. 6 Nabatad a ti Efrata (wenno Efrat) ket sigud a nagan ti Betlehem.—Genesis 35:19.
^ par. 10 Jehova ti nagan ti Dios sigun iti Biblia. Kunaen ti footnote ti Exodo 3:14 (Ti Baro a Naimbag a Damag Biblia): “Umasping ti pannakaibalikas ti ‘Siak’ iti nagan a Yahweh (wenno Jehova) iti Hebreo.”


text:
Tacurong
Ti Siudad ti Tacurong ket maysa a maika-4 a klase a siudad iti probinsia iti Sultan Kudarat iti Filipinas.
Dagiti baranggay[urnosen | urnosen ti taudan]
Ti Siudad ti Tacurong ket nabingbingay a politikal iti 20 a barbaranggay.[2]
- Baras
- Buenaflor
- Calean
- Carmen
- D'Ledesma
- Gansing
- Kalandagan
- Lower Katungal
- New Isabela
- New Lagao
- New Passi
- Poblacion
- Rajah Nuda
- San Antonio
- San Emmanuel
- San Pablo
- Upper Katungal
- Tina
- San Rafael
- Lancheta
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Sultan Kudarat". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Sultan Kudarat". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Tagtagainep ti Nalabbasit a Kamara
Ti Tagtagainep ti Nalabbasit a Kamara (napalaka nga Insik: 红楼梦; tradisional nga Insik: 紅樓夢; pinyin: Hóng Lóu Mèng; Wade–Giles: Hung Lou Meng), a sinurat babaen ni Cao Xueqin, ket maysa kadagiti Uppat a Nalatak a Klasiko a Nobela iti Tsina. Daytoy ket naisurat idi tengnga ti maika-18 a siglo idi lasud ti Qing a Dinastia. Daytoy ket naipanpanunotan a maysa a maestra obra iti Insik a literatura ken sapasap a naikedkeddeng a kasayaatan iti Insik a binalabala. Ti "Redolohia" ket isu ti pagobraan iti panagadal a nairaem para iti dayto nga obra.[1]
Ti titulo ket naipatarus a kas Tagtagainep ti Nalabbasit a Kamara ken Ti Tagtagainep dagiti Nalabbasit a Mansion. Ti nobela ket naiwaras kadagiti kopia ti manuskrito kadagiti nadumaduma atitulo aginggan iti naiprenta a pannkaipablaakna, idi 1791. Ti nobela ket kankanayon pay a naamammuan a kas Ti Sarita iti Bato (napalaka nga Insik: 石头记; tradisional nga Insik: 石頭記; pinyin: Shítóu jì). Bayat a dagiti umuna nga 80 a kapitulo ket insurat babaen ni Cao Xueqin, Gao E, nga isu ti nangisagana ti immuna ken maikadua dagit iedision a naiprenta a kaduana ni Cheng Weiyuan idi 1791-2, ket nagnayonda kadagiti 40 a kapitulo tapno makompleto ti nobela.[2]
Ti Nalabbasit a Kamara ket naipammatian a daytoy ket semi-autobiograpiko, a kapadpada ti iyu-ungar ken pannkarunot ti bukod a pamilia ti mannurat a ni Cao Xueqin ken, babaen ti panagpaatiddog, iti Qing a Dinastia.[3] Kas ti pannangisalaysay ti mannurat ti umuna a kapitulo, daytoy ket naikeddeng a pammalagipan kadagiti babai a nakaamammo iti kinaubingna: dagiti gayyemna, kabkabagian ken dagiti katulong. Ti nobela ket naisangayan gaputa saan laeng iti dakkel a grupo dagiti karakterna ken sikolohiko a sakop, ngem ti pay apag-isu ken naisalaysay a panagpalpaliiw iti biag keb dagiti sosial nga estruktura a kadawyan iti maika-18 a siglo nga aristokrasia ti Insik.[4]
Dagiti nota[urnosen | urnosen ti taudan]
- ^ Jonathan Spence, Ti Pangbiruk ti Moderno a Tsina (New York: Norton, 1990), 106–110.
- ^ David Hawkes, "Pangyuna," Ti Sarita iti Bato Tomo I (Penguin Books, 1973), pp. 15–19.
- ^ Jonathan D. Spence, Ts'ao Yin [Cao Yin] ken ni Emperador K'ang-Hsir: Aadipen ken Apo (New Haven,: Unibersidad ti Yale a Pagmalditan, 1966) ket maysa apangadalan ti apong ni Cao.
- ^ "CliffsNotes, Maipanggep ti Nobela: Pangyuna". Cliffsnotes.com. Naala idi 2011-07-16.
Dagiti silpo ti ruar[urnosen | urnosen ti taudan]
Midia a mainaig iti Tagtagainep ti Nalabbasit a Kamara iti Wikimedia Commons


text:
Kurapsion
—Kasano Kasaknap Dayta?
“Mangipapaay ti kompaniami iti serbisio iti maysa nga ahensia ti lokal a gobierno. Masansan nga aguraykami iti dua wenno tallo a bulan sakbay a mabayadankami. Ngem iti nabiit, immawag kaniak ti maysa nga empleado ti gobierno. Imbagana a mabayadankami kano a dagus no pasuksokanmi.”—JOHN. *
NABIKTIMAKAYO kadin iti kurapsion? Nalabit saan a kas iti kasaknap a nadakamaten, ngem sigurado a napasaranyo dagiti epekto ti kurapsion.
Sigun iti 2011 Corruption Perceptions Index ti Transparency International (TI), kaaduan kadagiti 183 a pagilian ken teritoria a nausig, ti nakaala iti iskor a mangipakita a nakaro ti problemada iti kurapsion. Dua a tawen sakbayna, imbutaktak ti 2009 a tinawen a report ti Transparency International a nakaro unayen ken nasaknapen ti kurapsion: “Nalawag nga awan ti lugar ditoy lubong a saan a makapaspasar iti resulta ti kurapsion.”
“Ti kurapsion ket panangabuso iti naitalek nga autoridad agpaay iti bukod a pagimbagan. Madangran ti biag, pagsapulan wenno kinaragsak dagidiay agpannuray iti kinamapagpiaran dagiti addaan iti saad.”—TRANSPARENCY INTERNATIONAL
Iti dadduma a kasasaad, napeggad ti resulta ti kurapsion. Kas pagarigan, impadamag ti magasin a Time a nalabit ti “kurapsion ken di panagannad” ti makagapu no apay nga adu ti natay iti napigsa a ginggined a napasamak idiay Haiti idi 2010. Innayonna pay: “Maibangon lattan dagiti pasdek uray awan ti masurot a maitutop a disenio nga inaprobaran dagiti inheniero gapu ta mapasuksokan dagiti inspektor ti gobierno.”
Posible kadi a maikkatton ti kurapsion? Tapno masungbatan dayta, masapul a maawatantayo ti kangrunaan a pakaigapuan ti kurapsion. Ammuentayo dayta iti sumaganad nga artikulo.
^ par. 2 Nabaliwan ti nagan.


text:
KAPITULO 82
Ti Ministerio ni Jesus Idiay Perea
IKAGUMAAN TI SUMREK ITI AKIKID A RUANGAN
MASAPUL NGA IDIAY JERUSALEM TI PAKATAYAN NI JESUS
Nangisuro ken nangagas idi ni Jesus idiay Judea ken Jerusalem. Kalpasanna, binallasiwna ti Karayan Jordan tapno mangisuro kadagiti siudad idiay Perea. Ngem di agbayag, agsublinto idiay Jerusalem.
Idi adda ni Jesus idiay Perea, insaludsod ti maysa a lalaki: “Apo, manmano laeng kadi ti maisalakan?” Mabalin nga ammo ti lalaki a pagdedebatean dagiti lider ti relihion no adu wenno manmano laeng ti maisalakan. Imbes a sungbatan ni Jesus dayta, imbagana no ania ti masapul nga aramiden tapno maisalakan. Kinunana: “Ikagumaanyo ti sumrek iti akikid a ruangan.” Wen, masapul ti panagregget. Apay? Inlawlawag ni Jesus: “Ibagak kadakayo nga adu dagiti mayat a sumrek ngem saanda a kabaelan.”
Impaganetget ni Jesus a masapul ti panagregget. Inyilustrarna: “Inton bumangon ti bumalay ken iserranan ti ruangan, agtakderkayto iti ruar nga agtuktok iti ruangan, a kunkunayo: ‘Apo, pastrekennakami.’ . . . Ngem ibagananto kadakayo, ‘Saankayo nga am-ammo! Pumanawkayo, dakayo amin nga agar-aramid iti kinakillo!’”
Iladawan dayta ti napasaran ti lalaki nga immay iti rabii
Inlawlawag ni Jesus: “Addanto dagiti maudi [kas kadagiti saan a Judio ken dagiti maipabpababa a Judio] nga umuna, ket addanto met dagiti umuna [dagiti maipangpangruna a Judio a mangipampannakkel a kaputotan ida ni Abraham] a maudi.” (Lucas 13:30) Natukoy a “maudi” dagitoy a saan a managyaman a Judio gapu ta saandanto a pulos nga agbalin a paset ti Pagarian ti Dios.
Dadduma a Fariseo ti napan ken Jesus ket kinunada: “Rummuarka. Pumanawkan ditoy, ta kayatnaka a patayen ni Herodes [Antipas].” Nalabit ni Ari Herodes a mismo ti nangrugian dayta a damag tapno pumanaw ni Jesus sadiay. Mabalin a mabuteng ni Herodes a mairaman iti pannakapapatay ti sabali manen a propeta, kas ti pannakairamanna iti pannakapapatay ni Juan a Mammautisar. Ngem imbaga ni Jesus kadagiti Fariseo: “Inkay ibaga iti dayta a sora: ‘Ita ken inton bigat, paruarek dagiti demonio ken paimbagek dagiti masakit, ngem inton maikatlo nga aldaw, malpaston ti trabahok.’” (Lucas 13:
Intuloy ni Jesus ti ipapanna idiay Jerusalem ta kas iti kinunana, “saan a mabalin a mapapatay ti propeta iti ruar ti Jerusalem.” (Lucas 13:33) Awan ti padto iti Biblia nga agkuna a masapul a matay ti Mesias iti dayta a siudad. Apay ngarud nga ibagbaga ni Jesus a mapapatay sadiay? Gapu ta ti Jerusalem ti kabesera, nga ayan ti nangato a korte ti Sanhedrin, nga addaan iti 71 a miembro ken dayta ti pakabistaan dagiti maakusaran kas ulbod a propeta. Kasta met, idiay ti pagidatonan kadagiti animal. Gapuna, ammo ni Jesus nga isu ket saan a mabalin a mapapatay iti uray sadino lattan.
Insennaay ni Jesus: “Jerusalem, Jerusalem, a nangpapatay kadagiti propeta ken nangubor kadagiti imbaon ti Dios! Namin-adu a kayatko nga ummongen dagiti annakmo a kas iti panangummong ti upa kadagiti piekna iti sirok dagiti payakna! Ngem saanyo a kinayat. Gapuna, mabaybay-anto ti balayyo.” (Lucas 13:
Sakbay a nakadanon ni Jesus idiay Jerusalem, maysa a lider dagiti Fariseo ti nangawis kenkuana iti balayna tapno makipangan iti aldaw ti Sabbath. Sipsiputan dagiti naawis no ania ti mabalin nga aramiden ni Jesus iti maysa a lalaki nga imbal (gapu iti sobra a naurnong a pluido iti bagina, masansan nga iti gurong ken saka). Nagsaludsod ni Jesus kadagiti Fariseo ken kadagiti eksperto iti Linteg: “Maiparbeng kadi ti mangpaimbag iti Sabbath wenno saan?”
Awan ti simmungbat. Pinaimbag ni Jesus ti lalaki sa insaludsodna kadakuada: “No matnag ti anakyo wenno ti bakayo iti bubon iti aldaw ti Sabbath, saanyo kadi nga aonen a dagus?” (Lucas 14:5) Awan manen ti simmungbat iti imbaga ni Jesus.
Ammuem ti Ad-adu Pay
Ania ti Pagarian ti Dios?
Idi adda ditoy daga, nangipakita ni Jesus iti panirpatan iti aramiden ti Pagarian.
Insuro ni Jesus ti Maipapan iti Pagarian ti Dios
Ania ti tema ti panangasaba ni Jesus? Kasanona nga impakita nga agturay buyogen ti ayat ken hustisia?


text:
Ti Dios Kadi ti Makimbasol iti Panagsagabatayo?
I-download
Sungbat ti Biblia
Ti sungbat ti Biblia ket nalawag a saan! Saan a paset ti panggep ni Jehova a Dios nga agsagaba ti sangatauan. Nupay kasta, ti umuna a pagassawaan ket nagrebelde iti Dios ken kinaykayatda nga isuda ti mangikeddeng iti bukodda a pagalagadan iti naimbag ken dakes. Nagsukirda iti Dios isu a sinagabada dagiti resulta dayta.
Mapaspasarantayo ita dagiti epekto ti di umiso a desisionda. Ngem saan a pulos a nagtaud iti Dios ti panagsagaba dagiti tattao.
Kuna ti Biblia: “
No adda iti sidong ti pannakasuot, awan koma ti agkuna: ‘Susuotennak ti Dios.’ Ta iti dakes a bambanag saan a mabalin a suoten ti Dios ket isu saanna met a suoten ti asinoman.” (Santiago 1:13) Mabalin nga agsagaba ti uray siasino—uray dagidiay patpatgen ti Dios.
Ammuem ti Ad-adu Pay
Apay nga Ipalpalubos ti Dios ti Kinadakes ken Panagsagaba?
Kasano a nangrugi ti kinadakes, ken apay nga ipalpalubos dayta ti Dios? Agpatingganto ngata ti panagsagaba?
No Ania ti Naaramidanen ti Dios Kenka
Makatulong ti nadiosan a prinsipio a “kararua iti kararua” a mangilawlawag no apay nga inted ti Dios ti “bugbugtong nga Anakna.”


text:
NADISENIO KADI?
Dagiti Gear ti Insekto nga Issus Leafhopper
NABAYAG a naipapan a ti tao ti immuna a nakaaramid kadagiti gear wenno engranahe. Ngem napaneknekan a kamali dayta! Dagiti agkikinnaem ti ngipenna a gear ket nadiskobre iti maysa nga insekto—ti ubing nga Issus leafhopper a masarakan kadagiti hardin iti intero a Europa. *
Nakapaspaspas la unay ti panaglagto ti ubing a leafhopper ta nagkiremka laeng, awanen. Kayana a maabut ti kapartak a 3.9 a metro kada segundo iti uneg laeng ti 0.002 a segundo, ket kontraenna ti puersa ti grabidad iti dandani 200 a daras! Tapno makalagto iti kasta, masapul nga eksakto nga agpada ti puersa ti dua a makinlikud a sakana ken masapul nga eksakto ti panaggiddan dagita. Ania ti sekreto dayta a kinaeksakto?
Usigem: Nadiskobre dagiti sientista nga iti puon ti dua a makinlikud a saka ti leafhopper, adda dua a gear nga agkikinnaem dagiti ngipenna. No lumagto ti insekto, siguraduen dagita a gear a siento porsiento nga aggiddan nga agkuti ti dua a makinlikud a sakana. Ta no saan, agtayyek a maipuruak ti insekto!
No aglagto ti tao wenno ti daddadakkel nga animal, agdependeda iti nervous system-da tapno aggiddan nga agkuti dagiti sakada. Ngem no agdepende ti ubing a leafhopper iti nervous system-na, nakabumbuntog no kua ti panaglagtona, isu a ti usarenna ket ti dua a gear-na nga agkikinnaem dagiti ngipenna. “Ti gagangay nga ammotayo ket makita laeng dagiti gear kadagiti makina a dinisenio ti tao,” kuna ti autor ken researcher a ni Gregory Sutton. Ngamin, “kurang ti panagporsegitayo nga agpaliiw” iti aglawlaw, innayonna.
Ania ti makunam? Resulta kadi ti ebolusion ti panagandar dagiti gear ti Issus leafhopper? Wenno adda nangdisenio iti dayta?
^ par. 3 Maisurot a maikkat dagiti gear dayta nga insekto iti maudi a panagluposna sakbay nga agbalin nga adulto.
Ammuem ti Ad-adu Pay
Naparsua Kadi ti Biag?
Napateg no ania ti patpatiem maipapan iti nangrugian ti biag.


text:
AGRIINGKAYO! SEPTIEMBRE 2015
Ti Umiso a Lugar ti Kuarta iti Biagmo
No saanmo a pagtalinaeden ti kuarta iti umiso a lugarna iti biagmo, agbaliw ti personalidadmo.
Ti Umiso a Lugar ti Kuarta iti Biagmo
Makatulong ti pito a saludsod tapno makitam no saanen nga umiso ti lugar ti kuarta iti biagmo.
Maipapan iti Middle East
Dagiti paspasamak iti ayan idi dagiti kaunaan a sibilisasion iti lubong ti mangpaneknek nga umiso ti ibagbaga ti Biblia.
No Kasano ti Agpadispensar
Kasano no saan la a siak ti nagkamali?
Herodotus
Naawagan kas Ama ti Historia, agparang nga inusarna ti intero a biagna a nangaramid iti maysa a libro.
Panagpasiar Idiay Nicaragua
Adda ditoy ti kakaisuna a danaw a danum-tamnay nga addaan iti ik-ikan a gagangay a masarakan iti baybay kas iti pating, swordfish, ken tarpon.
Kinarigat ti Biag
Posible kadi nga agbalin a naragsak dagiti nakarigrigat ti biagna?
Dagiti Bakteria a Mangmangan iti Langis
Kasanoda kaepektibo a mangdalus iti nagwaras a langis iti baybay no ikompara iti moderno a teknolohia?
Dagiti Features a Makita Online
Ti Kuna Dagiti Agtutubo Maipapan iti Kuarta
Ammuem dagiti tips maipapan iti panagurnong, panaggasto, ken ti balanse a panangusar iti kuarta.
Agsingsingpetka ken Dika Agim-imut
Buyaem no kasano a naragragsak da Caleb ken Sophia no dida aginnimut kadagiti ay-ayamda.


text:
Estoria 18: Ni Jacob Napan Haran
AMMOM kadi dagitoy tattao a pakisarsaritaan ni Jacob? Kalpasan ti panagdaliasatna ti adu nga al-aldaw, nakita ida ni Jacob iti maysa a bubon. Insaludsodna: ‘Taga anokayo?’
‘Idiay Haran,’ kunada.
‘Am-ammoyo kadi ni Laban?’ insaludsod ni Jacob.
‘Wen,’ insungbatda. ‘Adtoy, umayen ni Raquel nga anakna, ken ti karkarnerona.’ Isu aya ti makitam iti retrato?
Inikkat ni Jacob ti bato manipud iti bubon tapno makainum dagiti karnero ni Laban. Kalpasanna inagkanna ni Raquel ket sana imbaga kenkuana ti katataona. Maragsakan unay ni Raquel, isu a napan ken imbagana ken amana a Laban.
Pinaggian ni Laban ni Jacob idiay balayda. Ken pinalubosanna ni Jacob nga agbalin nga asawana ni Raquel. Ngem, indawatna ken Jacob nga isut’ agtrabaho idiay taltalonna iti pito a tawen tapno maalana ni Raquel. Ngem idi nadanonen ti oras ti panagkasar, ammom kadi no aniat’ napasamak?
Inted ni Laban ti inauna a balasangna a ni Lea nga agbalin nga asawa ni Jacob! Immanamong manen ni Jacob nga agtrabaho pay ti pito a tawen, kalpasanna inted ni Laban kenkuana met ni Raquel. Kadagidiay nga al-aldaw impalubos ti Dios a maaddaan dagiti lallaki ti nasursurok ngem maysa nga asawa. Ita ti lalaki masapul a maaddaan laeng ti maymaysa nga asawa.
Genesis 29:1-30.
Dagiti Saludsod
- Siasino ti babai iti ladawan, ket ania ti inaramid kenkuana ni Jacob?
- Ania ti situtulok nga aramiden ni Jacob tapno maasawana ni Raquel?
- Ania ti inaramid ni Laban idi nadanonen ti panawen a panagkasar da Jacob ken Raquel?
- Tapno maasawana ni Raquel, immanamong ni Jacob a mangaramid iti ania?
Kanayonan a salsaludsod
- Basaenyo ti Genesis 29:1-30.
Uray no inallilaw ni Laban, kasano nga impakita ni Jacob nga isu ket natakneng, ket ania ti masursurotayo iti daytoy? (Gen. 25:27; 29:26-28; Mat. 5:37)
Kasano nga ipakita ti ulidan ni Jacob ti nagdumaan ti ayat ken pannakakayaw? (Gen. 29:18, 20, 30; Sol. 8:6)
Siasino dagiti uppat a babbai a nagbalin nga assawa ni Jacob a nangipasngay kenkuana kadagiti annak a lalaki idi agangay? (Gen. 29:23, 24, 28, 29)


text:
Kasano nga Isuro Dagiti Nagannak ti Annakda Maipapan iti Sekso?
Sungbat ti Biblia
Asino ti rumbeng a mangisuro kadagiti ubbing ti maipapan iti sekso? Imparebbeng ti Biblia dayta a responsabilidad kadagiti nagannak, ken adu kadakuada ti natulongan kadagiti sumaganad a singasing:
Dikay mabain. Prangka ti Biblia maipapan iti sekso ken mabagbagi. Kinuna ti Dios iti nasion ti Israel a masapul a maisuro dagita kadagiti “ubbing.” (Deuteronomio 31:12; Levitico 15:
2, 16- 19) Mabalinyo ti agusar iti nadayaw a sasao a saanyo nga ibilang a nakababain ti sekso wenno pribado a paspaset ti bagi.
In-inut ti panangisurom. Imbes a pampaminsanem nga isuro ti maipapan iti sekso no dandanin madanon dagiti annakmo ti kinabaro wenno kinabalasang, in-inut nga isurom dayta no maawatanen ti anakmo.—1 Corinto 13:11.
Isurom dagiti moral a pagalagadan. Mabalin nga isuroda kadagiti ubbing idiay eskuelaan ti maipapan iti sekso. Ngem iparparegta ti Biblia kadagiti nagannak nga isuroda dagiti annakda maipapan iti pribado a paspaset ti bagi ken ti umiso a kababalin maipapan iti seks.—Proverbio 5:
1- 23.
Umimdengka iti anakmo. Dika agunget a dagus wenno nalabes ti reaksionmo no agsaludsod ti anakmo maipapan iti sekso. Imbes ketdi, agbalinka a “nasiglat no iti panagdengngeg, nainayad no iti panagsao.”—Santiago 1:19.
No kasanom a salakniban ti anakmo kadagiti mananggundaway
Ammuem a mismo. Ammuem no kasano nga agtignay dagiti kadawyan a mananggundaway.—Proverbio 18:15; kitaem ti kapitulo 32 ti libro a Dagiti Saludsod nga Iyimtuod ti Agtutubo—Dagiti Sungbat nga Epektibo, Tomo 1.
Maseknanka iti kasasaad ti anakmo. Dimo basta ipaaywan ti anakmo no dimo ammo a mapagtalkan dayta a tao ken dimo ipalubos a “mabaybay-an” ti anakmo.—Proverbio 29:15.
Isurom ti umiso a panagtulnog. Masapul a sursuruen dagiti annak a pagtulnogan dagiti nagannak kadakuada. (Colosas 3:
20) Ngem no isurom ti anakmo a kanayon nga agtulnog iti uray asino a nataengan, pagbalinem a biktima ti panangabuso. Mabalin nga isuro dagiti Kristiano a nagannak kadagiti annakda, “No adda mangibaga kenka nga aramidem ti kagura ti Dios, saanmo a tungtungpalen.”—Aramid 5:29.
Isurom ti simple a pamay-an ti panagannad. Tulongam ti anakmo no ania ti aramidenna no adda manggundaway kenkuana no awanka. Idemostram iti anakmo no ania ti aramidenna tapno natured a mangibaga iti “Isardengmo, ta no saan ipulongka!” sa pumanaw a dagus. Masapul a “maulit-ulit nga ibagam iti anakmo” ta nalakana laeng a malipatan dayta.—Deuteronomio 6:7, Contemporary English Version.
Ammuem ti Ad-adu Pay
Panangisuro iti Annak nga Agbalin a Responsable
Kasano a matulongannaka ti ulidan ni Jesus tapno agbalin a responsable dagiti annakmo?
Kasaritam Dagiti Annakmo Maipapan iti Sekso
Dagiti nagannak nasken a kasaritada dagiti annakda maipapan iti sekso. Ammuem no kasano a pakisaritaan daytoy naselan a topiko.


text:
Sudan
Ti Sudan (i/suːˈdæn/ wenno /suːˈdɑːn/;[8] Arabiko: السودان, as-Sūdān), opisial a ti Republika iti Sudan[9] (Arabiko: جمهورية السودان, Jumhūrīyat as-Sūdān), ken sagpaminsan a natawtawagan a kas ti Amianan a Sudan,[10][11][12] ket maysa a Arabo nga estado idiay Amianan nga Aprika (daytoy ket naipanuotan pay a kas paset ti Tengnga a Daya).[13] Daytoy ket nabeddengan babaen ti Ehipto iti amianan, ti Baybay Nalabbaga iti amainan a daya, ti Eritrea ken Etiopia iti daya, ti Abagatan a Sudan iti abagatan, ti Republika ti Tengnga nga Aprika iti abagatan alaud, ti Chad iti laud, ken ti Libya iti amianan a laud. Ti populasion ti Sudan ket ti nagtitiponan dagiti patneng nga agtataeng iti Tanap ti Nilo, ken dagiti kaputotan dagiti immalis manipud ti Arabiano a Peninsula. Gapu ti pamay-an a Arabisasion a kadawyan iti amin a kadagupan ti Arabo a lubong, ti Arabo a kultura ket isu tatan ti kaaduan idiay Sudan. Kaaduan ti populasion ti Sudan ket sumusurotda iti Islam. Ti Nilo ket bingbingayenna ti pagilian iti akindaya ken akinlaud a gugudua.[14]
Dagiti tattao ti Sudan ket addaanda ti atiddog a pakasaritaan a gumay-at manipud ti kina-ugma a naidebdedan iti pakasaritaan iti Ehipto. Ti Sudan ket nagsagsagaba ti sangapulo ket pito a tawtawen ti sibil a gubat idi las-ud ti Umuna a Sudanes a Sibil a Gubat (1955–1972) a sinarunuan babaen dagiti etniko, relihioso ken ekonomiko a suppiatan a nagbaetan dagiti Muslim nga Arabo iti Akin-amianan a Sudan ken ti kaaduannga animista ken Kristiano a Nilotes iti Abagatan a Sudan.[15][16] Daytoy ket gapuanan ti Maikadua a Sudanes a Sibil a Gubat idi 1983. Gapu kadagiti agtultuloy a politiko ken milisia a salisal, ti Sudan ket naagaw idi babaen iti awan ti natnatay a kudeta babaen ni koronel Omar al-Bashir idi 1989, a kalpasan daytoy ket nangirangarang kaniana a kas ti Presidente iti Sudan.[17] Ti sibil a gubat ket nagpatingga ti panakapirma ti maysa a Konprehensibo a Tulagan ti Kappia a nagited daytoy ti katurayan ti akin-abagatan idi a rehion ti pagilian. Kalpasan ti maysa a reperendum a natengngel idi Enero 2011, ti Abagatan a Sudan ket simmina idi 9 Hulio 2011 nga inpalubosan ti Sudan.[18][19]
Kameng daytoy ti Nagkaykaysa a Pagpagilian, ti Sudan ket mangtartaripato pay ti pannakaikamenna iti Kappon ti Aprika, ti Arabo a Liga, ti Organisasion oiti Islamiko a Pagtitinnulongan, ken ti Di nailinia a Tignay, ken agserserbi pay nga agpalpaliiw iti Organisason ti Sangalubongan a Komersio.[20] Ti kapitoliona ket ti Khartoum, a daytoy ket agserserbi a kas ti politiko, kultura ken komersio a sentro ti pagilian. Daytoy ket opisial a pederal a presidential a representatibo a demokrasia a republika, dagiti politika iti Sudan ket nawatiwat a naipanpanunotan babaen ti sangalubongan a komunidad nga adda ti kaunegan ti maysa a autoritariano a sistema gapu ti panagtengngel ti Partido ti Nailian a Kongresos (NCP) iti hudisiario, nga ehekutibo ken lehislatibo a sangsanga ti gobierno.[21]
Dagiti nagibasaran[urnosen | urnosen ti taudan]
- ^ "Populasion dagiti kapitolio a siudad ken dagiti siudad iti 100 000 wenno adadu pay nga agtataeng: ti kinaudi a magun-od a tawen, 1990–2009". Demograpiko a Libro ti Tawen 2009 – 2010. Nagkaykaysa aPagpagilian. 2011. pp. 288–289. Naala idi 12 Mayo 2012. (Tabla 8)
- ^ "Sudan: Dagiti estado, Dagiti kangrunaan a siudad, Dagit iili ken Aglomerasion – Dagiti Estadistika ken Mapa iti Populasion ti Siudad". Populasion ti Siudad. 2011. Naala idi 12 Mayo 2012.
- ^ Rayah, Mubarak B. (1978). Sibilisasion ti Sudan. Demokratiko a Republika ti Sudan, Ministro ti Kultura ken Pakaammo. p. 64.
- ^ "Awan ragsak kadagiti senso ti Sudan". News24. 21 Mayo 2009. Naala idi 8 Hulio 2011.
- ^ a b c d "Sudan". Internasional a Pundo ti Panguartaan. Naala idi 21 Abril 2012.
- ^ "Gini Index". World Bank. Naala idi 2 Marso 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ "Sudan". Inggles a Diksionario ti Oxford. 1989. Naala idi 9 Hulio 2011.
- ^ "Sudan". CIA World Factbook. 2011. Naala idi 6 Enero 2011.
- ^ "Ti Amianan aSudan ket mangirugrugi ti baro a kuarta iti saan a nasayaat nga ekonomia". Al Bawaba. 25 Hulio 2011. Naala idi 6 Enero 2012.
- ^ "Nadaael dagiti Panangipatader kadagiti Simabaan idiay Amianan a Sudan gapu kadagiti umad-ado a Panaggulgulo". Compass Direct. 23 Agosto 2011. Naala idi 6 Enero 2012.
- ^ "Amianan a Sudan". Chr. Michelsen Institute. Naala idi 6 Enero 2012.
- ^ Davison, Roderic H. (1960). "Ayan kadi ti Tengnga a Daya?". Dagiti Ganganaet a Panakibiang. 38 (4): 665–675. doi:10.2307/20029452.
- ^ Collins, Robert O (2008). Ti Pakasaritaan iti Moderno a Sudan. Pagmaldita ti Unibersidad ti Cambridge (Cambridge, Nagkaykaysa a Pagarian; Siudad ti New York). ISBN 978-0-521-85820-5.
- ^ Shami, Seteney Khalid; Herrera, Linda (1999). Nagbaetan ti Pagikabilan ken Testo , "Dagiti Etiko a Narikut a Kasasaad iti Panagsukimat kadagiti Sudanes idiay Ehipto: Agpatpataud kadagiti Pannakaammo a maipanggep ti Publiko ken ti Pribado" babaen ni Anita Hausermann Fabos. Amerikano nga Unibersidad iti Cairo a Pagmalditan (Cairo). p. 100. ISBN 978-977-424-548-0.
- ^ Enbironmento a Programa ti Nagkaykaysa a Pagpagilian (2007). Sudan — Kalpasan ti Suppiat a Panagusig ti Enbironmento. Enbironmento a Programa ti Nagkaykaysa a Pagpagilian (Nairobi). p. 35. ISBN 978-92-807-2702-9.
- ^ Staff writer (14 Hulio 2008). "Factbox — Presidente ti Sudan Omar Hassan al-Bashir". Reuters. Naala idi 8 Enero 2011.
- ^ McDoom, Opheera (7 Pebrero 2011). "Ti Abagatan a Sudan ket nagbutos ti panakawayawaya babaen ti guedday". Reuters.uk.reuters.com. Naala idi 7 Pebrero 2011.
- ^ Fick, Maggie (9 Hulio 2011). "Naipangato ti baro a wagayway: Nagrambak ti Abagatan a Sudan ti Panakaipasngayna". Atlanta Journal-Constitution. Naiyarkibo manipud iti ti kasisigud idi 2011-07-11. Naala idi 9 Hulio 2011.
- ^ U.S. Central Intelligence Agency. "The World Factbook: Sudan". ISSN 1553-8133. Naala idi 10 Hulio 2011.
- ^ The New York Times. 16 Marso 1996. p. 4.
Dagiti silpo ti ruar[urnosen | urnosen ti taudan]
Midia a mainaig iti Sudan iti Wikimedia Commons
- Sudan
- Dagiti pagilian idiay Aprika
- Dagiti pagilian ken teritorio nga agsasao ti Arabiko
- Dagiti estado a kameng ti Kappon ti Aprika
- Dagiti estado a kameng ti Liga ti Arabo
- Dagiti pagilian a nagbeddengan ti Baybay Nalabbasit
- Dagiti pagilian ti Tengnga a Daya
- Dagiti pagilian ken teritorio nga agsasao ti Ingles
- Dagiti pederal a pagilian
- Dagiti pederal a republika
- Dagiti dati a kolonia ti Britaniko
- Dagiti Islamiko nga estado
- Dagiti kabassitan a naparang-ay a pagilian
- Militar a diktadura
- Amianan nga Aprika
- Dagiti estado a kameng ti Organisasion ti Islamiko a Pagtitinnulongan
- Dagiti estado ken teritorio a nabangon idi 1956
- Dagiti estado a kameng ti Nagkaykaysa a Pagpagilian
- Dagiti pagilian ti Amianan nga Aprika


text:
Viga, Catanduanes
Ti Viga ket maysa a maika-4 a klase nga ili iti probinsia ti Catanduanes iti Filipinas.
Dagiti baranggay[urnosen | urnosen ti taudan]
Ti Viga ket politikal a nabingbingay iti 31 a barbaranggay.[2]
- Almojuela
- Ananong
- Asuncion (Poblacion)
- Batohonan
- Begonia
- Botinagan
- Buenavista
- Burgos
- Del Pilar
- Mabini
- Magsaysay
- Ogbong
- Osmeña
- Pedro Vera (Summit)
- Peñafrancia (Poblacion)
- Quezon
- Quirino (Abugan)
- Rizal
- Roxas
- Sagrada
- San Isidro (Poblacion)
- San Jose Poblacion
- San Jose Oco
- San Pedro (Poblacion)
- San Roque (Poblacion)
- San Vicente (Poblacion)
- Santa Rosa
- Soboc
- Tambongon
- Tinago
- Villa Aurora
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Catanduanes". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Catanduanes". Datos ti Populasion ti Ili. Dibision ti Panagsukisok ti LWUA. Naala idi 26 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Leksion 12
Kasanoka a Makaadani iti Dios?
1. Denggen kadi ti Dios ti amin a kararag?
Aw-awisen ni Jehova dagiti amin a kita ti tattao nga umadanida kenkuana babaen ti kararag. (Salmo 65:2) Ngem saanna a denggen wenno awaten ti amin a kararag. Kas pagarigan, malapdan ti kararag ti maysa a lalaki a mangmalmaltrato iti asawana. (1 Pedro 3:7) Kasta met, idi intultuloy dagiti Israelita ti agaramid iti dakes, saan a dinengngeg ti Dios dagiti kararagda. Nalawag a maysa a pribilehio ti panagkararag. Nupay kasta, denggen ti Dios ti kararag dagidiay agbabbabawi, uray nadagsen ti basolda.—Basaem ti Isaias 1:15; 55:7.
2. Kasano ti rumbeng a panagkararagtayo?
Ti panagkararag ket paset ti panagdayawtayo, isu a ni laeng Jehova a Namarsua kadatayo ti rumbeng a pagkararagantayo. (Mateo 4:10; 6:9) Kasta met, yantangay imperpektotayo, masapul nga agkararagtayo iti nagan ni Jesus agsipud ta natay maigapu kadagiti basoltayo. (Juan 14:6) Saan a kayat ni Jehova nga ulit-ulitentayo dagiti naikabesa wenno naisurat a kararag. Kayatna a naimpusuan ti kararagtayo.—Basaem ti Mateo 6:7; Filipos 4:6, 7.
Mangngeg ti Namarsua kadatayo uray dagiti naulimek a kararag. (1 Samuel 1:12, 13) Aw-awisennatayo nga agkararag iti amin a gundaway, a kas no rugiantayo dagiti aktibidadtayo iti agsapa ken no agngudo dagiti trabahotayo iti rabii, no mangantayo, ken no adda parikuttayo.—Basaem ti Salmo 55:22; Mateo 15:36.
3. Apay nga agtataripnong dagiti Kristiano?
Saan a nalaka ti umadani iti Dios ta agbibiagtayo iti tengnga dagiti tattao nga awanan pammati iti Dios ken manguy-uyaw iti karina a talna ditoy daga. (2 Timoteo 3:1, 4; 2 Pedro 3:3, 13) Kasapulantayo ngarud dagiti makapabileg a pannakilangen kadagiti kapammatiantayo, ken kasapulandatayo met.—Basaem ti Hebreo 10:24, 25.
Makatulong ti pannakilangentayo kadagiti tattao a mangay-ayat iti Dios tapno sumingedtayo iti Dios. Dagiti gimong dagiti Saksi ni Jehova mangipaayda kadagiti nasayaat a gundaway tapno magunggonaantayo babaen iti pammati ti sabsabali.—Basaem ti Roma 1:11, 12.
4. Kasanoka a makaadani iti Dios?
Sumingedka ken Jehova no mennamennaem dagiti nasursurom iti Saona. Utobem ti ar-aramid, balbalakad, ken karkarina. Tulongannatayo ti kararag ken panagutob a mangtarus iti kinapateg ti ayat ken sirib ti Dios.—Basaem ti Josue 1:8; Salmo 1:1-3.
Sumingedka laeng iti Dios no agtalekka kenkuana ken no adda pammatim kenkuana. Ngem ti pammati ket kas iti sibibiag a banag a masapul a mataraonan. Nasken nga agtultuloy a taraonam ti pammatim babaen ti panangut-utobmo kadagiti banag a nakaibatayan dagiti patpatiem.—Basaem ti Mateo 4:4; Hebreo 11:1, 6.
5. Kasanoka a magunggonaan iti iyaadanim iti Dios?
Ipatpateg ni Jehova dagidiay mangay-ayat kenkuana. Kabaelanna ida a salakniban iti aniaman a mangdadael iti pammatida ken iti namnamada a biag nga agnanayon. (Salmo 91:1, 2, 7-10) Pakdaarannatayo nga adaywantayo ti wagas ti panagbiag a mamagpeggad iti salun-at ken mangdadael iti kinaragsaktayo. Isursuro kadatayo ni Jehova ti kasayaatan a wagas ti panagbiag.—Basaem ti Salmo 73:27, 28; Santiago 4:4, 8.
Ammuem ti Ad-adu Pay
Apay nga Adalem ti Biblia?
Mangipapaay ti Biblia kadagiti sungbat ti agkakapateg a saludsod ti minilion a tattao iti intero a lubong. Kayatmo kadi met ti matulongan?
Umadanika iti Dios Babaen ti Kararag
Denggen kadi ti Dios ti kararagmo? Tapno masungbatan dayta a saludsod, nasken a maawatam no ania ti isursuro ti Biblia maipapan iti kararag.


text:
Eyvind Johnson
Ni Eyvind Johnson (29 Hulio 1900 – 25 Agosto 1976) ket maysa idi a Sueko a mannurat. Isu ket nagbalin a kameng ti Sueko nga Akademia isi 1957 ken nakibinningay ti Premio Nobel iti Literatura kenni Harry Martinson isi 1974 nga addaan iti dakamat iti: para iti naratibo nga arte, nga adayo a makitkita kadagiti daga ken panpanawen, iti serbisio iti wayawaya.
Ni Johnson ket naipasngay idi a kas ni Olof Edvin Verner Jonsson idiay purok ti Svartbjörnsbyn idiay parokia ti Överluleå, idiay asideg ti ili ti Boden idiay Norrbotten. Maipakpakita idi Boden ti bassit a balay a dimmakkelanna.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Eyvind Johnson iti Wikiquote (Ingles)
Midia a mainaig kenni Eyvind Johnson iti Wikimedia Commons


text:
Dagiti lehislatibo a distrito iti Zambales
Dagiti Lehislatibo a Distrito iti Zambales, ket dagiti umuna ken maikadua a distrito, ket isu dagitoy ti agdama a pannakabagi iti probinsia iti Zambales ken ti nawaya a siudad ti Olongapo iti Kamara dagiti Pannakabagi ti Filipinas.
Ti Zambales, a mairaman ti siudad ti Olongapo (nadokumentuan ti linteg idi 1966), ket bukbuklen ti agmaymaysa a distrito manipud idi 1972. Ti probinsia ken ti nadukomentuan a siudad ket nairepresenta iti Temporario a Nailian a Kongreso a kas paset iti Rehion III manipud idi 1978 aginggana idi 1984.
Ti Zambales ket nagbutos ti maysa a pannakabagi idiay Kadawyan a Nailian a Kongreso idi 1984, a nangipatulod ti Olongapo ti maysa a sabali a pannakabagi a kas maysa nga urbano unay a siudad. Manipud idi Pebrero 11, 1987, ti probinsia (ti Olongapo ket naigrupo manen iti daytoy) idi ket nabingbingay iti dua a kongresional a distrito babaen ti baro a Batay-linteg, ken nagbutos kadagiti kameng ti naipasubli manen a Kamara dagiti Pannakabagi a nangrugi iti dayta met laeng a tawen.
Dagiti linaon
Umuna a distrito[urnosen | urnosen ti taudan]
- Siudad: Siudad ti Olongapo1
- Munisipalidad: Castillejos, San Marcelino, Subic
- Populasion (2007): 376,350
- ^1Urbano unay a siudad manipud idi Disiembre 7, 1983. Nawaya manipud ti probinsia ken saan nga agbutos para kadagiti opisial ti probinsia. Makibutos laeng ti Zambales para kadagiti nadumaduma a nailian a lehislatura.
Maika-2 a distrito[urnosen | urnosen ti taudan]
- Munisipalidad: Botolan, Cabangan, Candelaria, Iba, Masinloc, Palauig, San Antonio, San Felipe, San Narciso, Santa Cruz
- Populasion (2007): 344,005
- ^1 Pimmusay idi Agosto 3, 2011
- ^2 Nangabak kadagiti espesial a panagbutos idi Pebrero 5, 2012.
Maymaysa a Distrito (awanen)[urnosen | urnosen ti taudan]
1907–1972[urnosen | urnosen ti taudan]
- Munisipalidad: Botolan, Iba, Masinloc, Olongapo (nominal a naikapet iti Subic 1913, nabangon manen idi 1959, nagbalin a siudad idi 1966), San Marcelino, San Narciso, Santa Cruz, Subic, Cabangan (nabangon manen idi 1907), San Felipe (nabangon manen idi 1908), San Antonio (nabangon manen idi 1908), Palauig (re-established 1909), Candelaria (nabangon manen idi 1909)
- ^1Naidutok babaen ni Presidente Elpidio Quirino a kas Sekretario ti Nailian a Salaknib idi Septiembre 1, 1950 a nagbakante ti puestona.
1984–1986[urnosen | urnosen ti taudan]
- Munisipalidad: Botolan, Cabangan, Candelaria, Castillejos, Iba, Masinloc, Palauig, San Antonio, San Felipe, San Marcelino, San Narciso, Santa Cruz, Subic
Sapasap (awanen)[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas


text:
Henry Ford
NI Henry Ford (Hulio 30, 1863 – Abril 7, 1947) ket maysa idi nga Amerikano nga industrialista, ti nangbangon ti Ford Motor a Kompania, ken ti nangipatakder ti panagrang-ay ti assemblia a linia a wagas ti masa aproduksion. Nupay a ni Ford ket saan nga isu ti nagimbento ti automobil, isu ket nagparang-ay ken nangipakturado ti immuna a karro a makabaelan a gatangen kadagiti adu a tengnga a klase nga Amerikano. Ti panangipaammona ti Modelo T nga automobil ket nangrebolusionario ti panaglugan ken industria ti Amerikano. A kas ti agtagtagikua ti Ford Motor a Kompania, isu ket nagbalin a maysa kadagiti kabaknangan ken kadayegan a tao iti lubong. Isu ket naipammadayawan ti "Fordismo": ti masa aproduksion ti saan a nangina a magatgatang ken naikapet kadagiti nangato a matgedan dsagiti agobobra. Ni Ford ket adda ti sanganlubongan a panagsirmata, a ti konsumerismo a kas ti pangruna ti kappia. Ti napeksa a panagitalekna ti sistematiko a panangibabab ti bayad a nagbanagan kadagiti adu a teknikal ken negosio a panagpabaro, a mairaman ti maysa a prankisia a sistema a nangikabil kadagiti aglaklako ti karro iti amin anga Amianana nga Amerika ken dagiti kangrunaan a siudad kadagiti innem a kontinente. Ni Ford ket inbatina ti adu a kinabaknangna idiay Pundasion Ford ngem nangiyurnos para iti pamilian a permanente a mangtengngel ti kompania.
Ni Ford ket kaaduan pay a naamammoan para iti kina pasismona idi las-ud ti immuna atawtawen ti Sangalubongan aGubat I, ngem ti pay panagipablaakna kadagiti antisemitiko a testo a kas ti libro a Ti Internasional a Hudio.[1]
Paammo[urnosen | urnosen ti taudan]
- ^ Baldwin, N. (2001). Ni Henry Ford ken Dagiti Hudio. New York: Publiko a Panakibiang.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Henry Ford iti Wikiquote (Ingles)
Midia a mainaig kenni Henry Ford iti Wikimedia Commons
Dagiti obra a mainaig kenni Henry Ford iti Wikisource (Ingles)